text:
Ku ikubitiro aba bahanzi b’abanyarwanda babanje gutaramira abakunzi ba muzika batuye i Lille mu gitaramo cyabaye kuri uyu wa Gatanu tariki 11 Gicurasi 2018 naho tariki 12 Gicurasi 2018 ku wa Gatandatu bakaza gutaramira mu mujyi wa Paris imijyi yose iri mu gihugu cy’u Bufaransa.
Nyuma y’ibi bitaramo aba bahanzi bazasusurutsa n’abatuye i Genève mu Busuwisi ku wa 26 Gicurasi ari naho Makanyaga azagarukira bitewe n’izindi gahunda zizaba zimutegereje mu Rwanda. Charly na Nina ku itariki ya 2 Kamena 2018 bazaririmbira i Stockholm muri Suède; ku ya 9 Kamena bajye mu mujyi wa Copenhagen muri Danemark, hanyuma ku ya 16 Kamena bakorere igitaramo mu Buholandi. Urugendo rw’ibi bitaramo byo ku mugabane w’i Burayi bazarusoreza mu Budage ku itariki ya 26 Kamena 2018.


c: text/html

text:
Mu kiganiro IGIHE yagiranye na Niyigena Florence , umukunzi wa Umutare Gaby, avuga ko yakundanye n’uyu muhanzi igihe kirekire ndetse by’umwihariko bigeze muri 2014 batangira gushaka uburyo bashakisha ibyangombwa by’umusore akamusanga muri Leta Zunze Ubumwe za Amerika aho bateganyaga kuzarushingira ari naho uyu mukobwa atuye.
Kuva bagitangira gushaka ibyangombwa byagombaga kuzafasha Umutare kugera muri USA, ngo uyu mukobwa yahaye umusore amafaranga menshi akanamwizeza ko umugambi wo kuzabana ukomeje gusa kuva mu ntangiriro za 2015 ibintu bitangira guhinduka bibi ibyari urukundo bihinduka urwango no kutizerana.
Kuva muri Gashyantare 2015, Niyigena Florence ngo nibwo yatangiye kuvumbura ko uyu muhanzi badakundana ahubwo agamije kumurya ifaranga. Ngo yoherereje Umutare Gaby amadorali 1,500 mwizeza ko agiye gukora business izabafasha bombi ariko ngo byaje guhinduka ikinyoma amafaranga arayamurya biherera iyo.
Yagize ati “Yarambeshye ngo agiye gufungura business ansaba ngo muhe amadorali 1,500 ndayamuha. Cya gihe cyogutora abajya muri guma guma yanyijeje ibitangaza ko ngo na we bazamushiramo ubwo ansaba andi mafaranga ngo akore clip video muha andi madorali 500.”
Akomeza agira ati “Noneho icyaje kumbabaza kuri mothers day namwoherereje amafaranga ndamubwira nti please uyampere mama wawe ni impano mugeneye. Ejo mpamagaye mama we mubajije arambwira ngo nta n’idorali yamuhaye kandi Gaby we yarambwiye ngo yarayamuhaye”
Mu gihe cyose bamaranye, ngo Umutare Gaby yanze kugira umuntu n’umwe abwira ko akundana n’uyu mukobwa cyangwa ngo abe yashyira ifoto yabo ku mbuga nkoranyambaga. Yamubazaga impamvu atajya amushyira ahagaragara ngo undi akamubwira ko ari ukumurinda itangazamakuru.
Niyigena we akavuga ko kuba Umutare Gaby yaranze kumwereka inshuti ze ngo ni ikimenyetso cyamweretse ko ari umukuzi w’ibyinyo nta rukundo yagiraga.
Ati “Ahubwo ni umukuzi w’ibyinyo ,akomeza kuvuga ko nta mukunzi agira kugira ngo abone abandi bakobwa yirirwa asaba amafaranga. N’iriya iphone 6 akoresha ni njye wayimuguriye ariko byose birangiye muvumbuye ko yanteshaga igihe”
Ku ruhande rw’umusore, na we yemeza ko ayo mafaranga yose na Telefone umukobwa avuga yabimuhaye koko, gusa ngo yabimuhaye nk’impano ahubwo akaba atumva impamvu abyita ubutekamutwe.
Ati “Ayo mafaranga yarayampaye na telefone, ariko se anyita umutekamutwe gute? Yari impano yampaye hapana ikiguzi mu rukundo”
Yungamo ati “Uriya mukobwa ameze nk’umuntu wataye umutwe, njyewe yampozaga ku nkeke ngo mwerekane mu itangazamakuru, ngo mwerekane ahantu hose ariko we yabaga ashaka uburyo yavugwa gusa kandi njye ndacyari umuhanzi ukizamuka ntabwo nari nshyize imbere urukundo”
Umutare Gaby yemera ko uyu mukunzi we yari amaze igihe amushakira ibyangombwa byo kumusanga muri USA bityo bajye kubanayo, ariko ngo mu minsi ishize hari byinshi batumvikanyeho byose babivamo buri wese akurikiza inzira ze.
Umusore arishyuzwa ibyo inkumi yamuhaye:

robotstxt: allowed

filter: keep


text:
VIOLETTE UWAMAHORO: “ISURWA RY’UMUNYAMAKURU.”
Ku cyumweru taliki 5/03/17 umuryango wa kasho wanjye mbona urafunguwe. Hari mu ma saa cyenda z’umugoroba. Umwe mu ba Polisi barindaga akasho Arambwira ngo ninitegure anjyane guhura n’umushyitsi wanjye.
Naribajije mu mutima uwo muntu utinyutse kuza kundeba uwo ari we. Nagiye ntekereza ko ari umwe mu bo mu muryango wanjye.
Mpageze nasanze atari umuntu wo mu muryango wanjye. Naramubajije nti” wemerewe kugera hano ute”? Ko ntawe wo mu muryango wanjye wari wangeraho?
Nawe yaranshubije ati” ndi umunyamakuru, ntibambuza kwinjira”. Byarantangaje.
Yaje azanye ivalisi irimo imyenda. Harimo Na Bibiliya. Naramushimiye cyane, musabira n’umugisha ku Mana.
Nabonye ko ntako atari yagize; kuko nabonye ko ibyo yanzaniye
Ari ibyo yakuye mu kabati ke nawe yakoreshaga. Ibyo umuntu wese yabikora ugiye kureba umuntu uri
Mu kaga, bigutunguye, kandi nta kundi ufite wabigenza.
Muri iyo myenda icyo nari nkeneyemo cyaaaane kandi nanakoresheje ni ikanzu yo kurarana ( robe de nuit).
Bibiliya yaramfashije cyane kuko Imana yayimvugishirijemo byinshi cyane.
Uyu munyamakuru yambwiye ko azagaruka undi munsi akampa inteview.
Dusezeranaho aragenda. Nanjye nsubira muri kasho yanjye.
Hashize icyumweru ku wa gatandatu ukurikiyeho aragaruka.
Aza anzaniye fruits, amata udupaki 3,vaseline, amavuta yo kwisiga, isabune za dettol, jus, crisps (uturayi dukaranze), ubunyobwa bukaranze.
Naramushimiye, musaba ko atazongera kunzanira amata
Na fruits kuko muri Police barazimpaga.
Naramusengeye, musabira umugisha ku Mana mu Izina rya Yesu. Nawe arikiriza ati” Amen”.
Ntabwo yigeze ambwira ko ari umuryango wanjye wamuntumyeho; kuko we yari yemerewe kungeraho.
Ya interview yari yambwiye ko azaza kumpa ntayo yampaye. Yaje ahubwo angira inama ko mu Rwanda bagira itegeko rivuga ko iyo umuntu yemeye ibyaha ababarirwa, igifungo cye kikagabanywa.
Arongera arambwira ati” ubwo ufite ugushinja emera ufungwe rero”!
Mbere yuko dusezeranaho namusabye ko yamenyeshereza umuryango wanjye ko numva umutima ushaka kurya agasombe, agatoki, aka brochete n’inkoko ( kwifuza k’umugore utwite).
Dusezeranaho aragenda nanjye nsubira muri kasho kanjye.
Ibi mvuga ni ukuri; kuko habaga hari umupolisi wabaga yicaranye natwe akurikirana ikiganiro cyacu.
Iyi ngengabitekerezo yo kwemera ibyaha, ngasaba imbabazi yamfunguye amaso kurushaho.Ntangira kwibaza cyane ku isurwa ry’uyu Munyamakuru.
Naraye ndi gusenga ngo Imana impishurire ibihishwe. Umwuka w’Imana yambaga hafi cyane. Aransura mu ijoro anganiriza byinshi. Nti Mana uhabwe icyubahiro. Nti ndatuje kuko nzi ko uri Imana. Halleluaaa.
Weekend ikurikiyeho yaragarutse.
Amenyesha ko umuryango wanjye wamumpereye 50,000frw ngo bajye bangurira ibyo nkeneye.
Umupolisi wakurikiranaga ikiganiro cyacu bamutegeka ko aba ariwe uyacunga, banamutegeka kujya ambaza icyo nifuza akaba ari we ujya kukigura. Aya mabwiriza yayahabwaga n’abamukuriye kuri telefone; nabaga mbyumva.
Umunyamakuru ambwira ko yari yatetse n’agasombe, agatoki, inkoko ariko bamwangiye ko abyinjiza.
Ibi nabyo narabyiyumviye kuri telefone aho uyu mupolisi yahabwaga amabwiriza yo kutagira ibiryo byatekewe hanze yakira.
Uyu munyamakuru yagiye ababaye cyane kubera banze ko yinjiza ibiryo.
Ninawo munsi wanyuma mperuka
Kumubona. Ntiyongeye kunsura.
Ikintu nabonye ni uko abafunzwe ntibagaruke imiryango yabo ibeshywa byinshi.
Mana tabara imfungwa zifunzwe kubw’akarengane.
Source:


text:
Akamaro k’umunyungungu wa ZINC ku buzima bw’umuntu
Umunyu ngugu witwa zinc ugira umumaro munini ku buzima bwa muntu,ndetse iyo wabuze mu mubiri we bishobora kumugiraho ingaruka zirimo n’uburwayi bukomeye,ariko kandi uwayibuze mu mubiri,akagira uburwayi buterwa no kuyibura ashobora kuyongererwa n’abaganga kuko hari imiti igizwe n’uyu munyu ngugu.
Icyo umunyu ngugu wa zinc ufasha umubiri
1. Umurwayi wa diyare‘’diarrhee’’ahabwa imiti ikozwe mu munyu wa zinc agakira
2. Wongerera imbaraga umubiri w’umuntu
3. Zinc ifasha igororwa ry’ibiryo,ikarinda indwara z’amara.
4. Ufasha imikurire y’umwana
5. Ufasha umuntu kugira appetit
Ingaruka zo kubura umunyu wa Zinc mu mubiri
- • Guhurwa ibiryo,ukabura appetit
- • Kugabanuka k’ubushake bw’imibonano mpuzabitsina ku bashakanye
- • Kugira umunaniro ukabije
- • Iyo urwaye igisebe,gitinda gukira
- • umwana Wabuze ZINC mubyo kurya bye aragwingira Ibiribwa bibone kamo umunyungugu wa zinc
- • Ubunyobwa
- • Ibirayi
- • Imbuto z’ibihwagari n’amavuta yabyo
- • Inzuzi z’ibihaza
- • Ibishyimbo
- • Amashaza
- Umunyungugu wa zinc,umubiri w’umuntu uba ukeneye ni uturuka mu biribwa turya kuko niwo uwufitiye umumaro,cyeretse iyo habaye ikibazo cyo kuwubura cyangwa ugomba kwifashishwa n’abaganga mu kukuvura nibwo bashobora kuwukongerera, uturutse mu miti baguhaye igizwe n’uwo munyu.
Source ;medicalnewstaday


text:
Zari The Boss Lady yavuze ko impamvu Diamond n’abandi bamwanga ari uko akunda kuvuga ukuri , kubera ko agira intego mu buzima bwe , kuba uri icyamamare ndetse n’ibindi .
Umuherwekazi Zari The Boss Lady wahoze ukundana na Diamond bakaza gutandukana ku munsi mpuzamahanaga w’abakundanye Saint Valante amuziza ko amuca inyuma yavuze ko kuri ubu atekanye ndetse yamenye impamvu nyamukuru ituma abantu bamwanga zirimo kuba bazamwangira yuko ari mwiza , kuba avugisha ukuri , kuba afite amafaranga , kuba abayeyho neza ndetse n’ ibindi.
Yagize ati “ Abantu bazakwanga kubera ko uri mwiza , bazakwanga kubera ko inzozi zawe zikubera impamo ,bazakwanga kuko ukunzwe , bazakwanga kubera ko ugira intego mu buzima bwawe".
Gusa yasoje abwira abo bantu bamwanga ko ibyo byose bizamuha akanyamuneza kuko ari avugisha ukuri ndetse bizatuma abandi bamutekerezaho cyane.
Twakwibutsa ko kuri ubu Zari yabyaranye abana 2 n’umuhanzi Diamond aho kuri ubu ari mu gihugu cya Afurika yepfo mu bikorwa by’ubucuruzi ndetse no kwita ku rubyaro rwe.
Ariko kuvugisha ukuri ntago byatuma abantu bakwanga,knd abantu bakunda umuntu wiha intego akayigeraho.Zari afite ikindi amuziza,kuko aho yarabeshye peeeee.Good luck to Diamond in all.


text:
Reka nsubize Mwenedata HATARI. KWIRWA mu ngo no mu MIHANDA mubwiriza ni igikorwa cyiza rwose. Ariko se MUBWIRIZA IKI ? Kubwiriza IBINYOMA, ni ICYAHA GIKOMEYE. Kandi ibyo binyoma nibyo mwirwa mukwirakwiza mu mihanda y'isi yose. Ese uzi ko n'ABAFARISAYO BIRIRWAGA BABWIRIZA mu bibaya no mu nyanja hose ? Yesu yarababwiye ati: «Mwebwe banditsi N'ABAFARISAYO, mwa ndyarya mwe, muzabona ishyano, kuko MUZEREREZWA mu NYANJA no mu MISOZI, no guhindura umuntu umwe ngo YEMERE IDINI YANYU, ariko iyo ahindutse, mutuma abaruta inkubwe ebyiri kuba UMWANA W'I GEHINOMU » (Mat.23:15). Icyingenzi si ukubwiriza, ahubwo ni ukumenya IBYO UBWIRIZA IBYO ARI BYO. UBWIRIZA IBINYOMA AZABONA ISHYANO. Niba ushaka ko nkwereka IBINYOMA biteye agahinda Idini yawe yigisha, twaganirira kuri Watsapp. Nimero yanjye ni 0727222925. Imana Data iguhe umugisha, mu izina ry'Umwami Yesu Kristo.
UMWIGISHWA WA YESU KRISTO - 30/12/2017 saa 06:42


text:
Iyi porogaramu yamuritswe ku wa Gatanu tariki ya 9 Gashyantare izajya iba irimo imyirondoro yose y’umukozi n’umukoresha we n’aho batuye kugira ngo nihagira umwe ubangamira undi bimenyeshwe ubuyobozi.
Uru rubyiruko rugera kuri 30 rwibumbiye mu ikigo cyitwa ‘Kigali Business Angel Network’ rwakoze iyi porogaramu, ruvuga ko rwayitekereje kugira ngo rukemure ibibazo bitandukanye abakozi bo mu ngo bahura na byo.
Rwemeza ko kwamburwa imishahara kw’abakozi bo mu ngo, kutabahembera ku gihe n’ihohoterwa ririmo no gufatwa ku ngufu ari bimwe mu byatumye ruhitamo gukora iyi porogaramu.
Umuyobozi w’uru rubyiruko, Cyiza Frank yagize ati “ Twashinze iki kigo dushaka kugira ibikorwa by’iterambere dukora, ni muri urwo rwego twakoze iyi porogaramu yo gukurikirana abakozi bo mu ngo kugira ngo nihabaho kutubahiriza amasezerano bagiranye n’abakoresha babo bajye bafashwa kuko byagaragaye ko hari n’abafatwa ku ngufu bagaterwa inda zitateguwe.”
Yakomeje avuga ko iyi porogaramu izatangirira gukoreshwa mu Murenge wa Gisozi nyuma ibone gukoreshwa no mu bice by’Umujyi wa Kigali byose.
Umuyobozi w’Akarere ka Gasabo, Rwamurangwa Stephen, yavuze ko iyi porogaramu ije kunganira ubuyobozi ariko asaba uru rubyiruko gukorana n’inzego zose zirimo n’iz’umutekano.
Biteganyijwe ko iyi porogaramu nimara gutangira gukora neza izakoreshwa mu bice bitandukanye by’Umujyi wa Kigali kugira ngo ifashe gukemura ibibazo bitandukanye byagiye bigaragara mu bakozi bo mu ngo.


text:
Mu gihugu cyacu kuri uyu wa gatanu tariki ya 7 Mata 2017 ni bwo hatangijwe ku mugaragaro icyumweru cyo kwibuka ku ncuro ya 23 Jenoside yakorewe Abatutsi mu Rwanda mu 1994. Ni muri urwo rwego Akarere ka gicumbi nako kitabiriye iyi gahunda aho yabereye ku rwego rwa buri mudugudu. Insanganyamatsiko iragira iti: “Twibuke Jenoside yakorewe Abatutsi, turwanya ingengabitekerezo ya Jenoside, dushyigikira ibyiza twagezeho”.
Ku rwego rw’Akarere kwibuka ku ncuro ya 23 jenoside yakorewe Abatutsi yabereye mu mudugudu wa NYARURAMA, akagari ka GASHIRIRA ho mu murenge wa RUVUNE ikaba yitabiriwe na Guverineri w’Intara y’amajyaruguru bwana MUSABYIMANA Jean Claude, Umuyobozi w’Akarere ka Gicumbi bwana MUDAHERANWA Juvenal, Umuyobozi w’Akarere Wungirije Ushinzwe Imibereho Myiza y’Abaturage Madame BENIHIRWE Charlotte, Inzego z’Umutekano mu karere ka Gicumbi ari bo Major. KARASIRA Gilbert Umuyobozi w’Ingabo Wungirije wa Batayo ya 101 na DPC CSP Dan NDAYAMBAJE. Abandi bari bahari ni ba Nyiricyubahiro Musenyeri wa Diyoseze Gatolika Servilien NZAKAMWITA akaba n’Umurinzi w’Igihango n’uwa Diyoseze y’Abangirikani Emmanuel NGENDAHAYO, Depite KABASINGA Chantal, Depite GATABAZI J.M.V na Depite NIYONSENGA Theodomir, Abayobozi b’Amashami n’abakozi bakorera ku Karere, imiryango yarokokeye muri NYARUTRAMA n’abaturage bo mu murenge wa BWISIGE na RUVUNE.
Muri uru rwibutso rwa NYARURAMA hashyinguwe imibiri y’Abatutsi 204 bose bakaba bari batuye kuri uyu musozi aho bishwe bamwe batwikiwe mu nzu, abandi batemaguwe, abandi batabwe ari bazima naho abandi bajugunywe mu mugezi wa Walufu nk’uko byavuzwe n’umukecuru witwa KANGARAMA Asterie mu buhamya yatanze bw’inzira y’umusaraba banyuzemo kugeza barokowe n’Ingabo zahoze ari iza RPA Inkotanyi anashimira Nyakubahwa perezida wa Repubulika Paul KAGAME wahagaritse Jenoside ndetse akaba abateza imbere muri byinshi harimo amacumbi meza no kwiga kw’abana babo.
Depite KABASINGA Chantal mu kiganiro yabahaye yagarutse ku bumwe bwarangaga abanyarwanda, aho bari umwe, ubwo bumwe bukaza gusenywa n’umukoloni waje akabacamo amoko batagiraga maze akifashisha bimwe mu bigwari by’abanyarwanda byarimo amahano agatangira ubwo.
Mu ijambo rye, yaba Umuyobozi w’Akarere, yaba Guverineri w’Intara y’Amajyaruguru bombi bihanganishije imiryango yabuze ababo ndetse bishimira ko bataheranwe n’agahinda babasaba gukomerezaho. Babijeje ko igihugu ku isonga Nyakubahwa Paul KAGAME ukomeje kugihesha ishema mu ruhando rw’amahanga nyuma yo gusenywa n’abakoze Jenoside, kitazabatererana mu rugamba rwo kwiteza imbere nk’abandi Banyarwanda. Mu gusoza abari bitabiriye iyi gahunda bakurikiranye ijambo rya Nyakubahwa Paul KAGAME Perezida wa Repubulika yavuze kuri uyu munsi.
MUTUMWA Vincent
Public Relations, Media and Communication Officer
Gicumbi District
E-mail: mutumwa.vincent@gicumbi.gov.rw
Tel: +250 788487894


text:
Mbese ujya uhaza umugore wawe, cyangwa utekereza ko ari igikoresho cyawe cyaremewe kuguhaza no kukurangiriza ibibazo? Niba ushaka ko agukunda by’ukuri jya umuhaza,burya ibyo ukenera nawe arabikenera kandi uzaba wigiriye neza kurusha kuko uzaba urushijeho kugira agaciro mu maso ye.
Guhaza ni uguswera umugore cyangwa umukobwa kugeza arangije. Ni ukuvuga akagera kuri ka kadomo yumva uburyohe bwinshi agasohora.
Kurangiza kw’abagore gutandukanye n’ukw’abagabo.
Abagabo barangiza vuba.Umugore ashobora kumukora ku mboro akaba ararangije,kabone nubwo yaba adakunda uwo mugore.Gusohora k’umugabo biroroshye ni nko gukanda ibuto ,ntaho bihuriye n’urukundo cyangwa kumenyana!,ashobora kugura igituba agaswera agasohora!Ashobora no kureba igishushanyo cy’igituba agasohora.
Bitandukanye n’umugore.
Umugore ntarangiza vuba nko gukanda ibuto.Ntibizagutangaze n’ubona umugore cyangwa umukobwa mubikorana atinze kurangiza.Jya witegereza hari ubwo uba utujuje ibyangombwa,usibye ko ashobora no kukugirira impuhwe akakwereka ko yarangije nyamara bikiri kure cyane!


text:
Umugore uri mu kigero cy’imyaka 25 yatwandikiye yifuza inama aho afite ikibazo cyo kuba umugabo we agerageza gukora ibishoboka byose ngo baryoherwe n’igikorwa cyo gutera akabariro ariko uyu mugore akaba afite ikibazo ko atabimukorera neza nk’uwo baryamanye mbere atarahura n’umugabo we.
Uyu mugore yagize ati"
Umugabo twaryamanye bwa mbere ntiyari uwanjye none uwanjye turabikora nkumva ntangerere ku ngingo nk’uwambere.
Ntarashaka umugabo naje kuryamana n’umugabo tugirana ibihe byiza, ariko kugeza n’ubu, nashatse umugabo numva atanshimisha nk’uwo wa mbere.
Umugabo twaryamanye bwa mbere twagiranye ibihe byiza
Mungire inama ko umugabo wanjye ntako aba atagize ngo andyohereze nakora iki ngo nibagirwe uwo mugabo twaryamanye bwa mbere.
Muri rusange umugabo wanjye ntazi ko hari umugabo twaryamanye mbere, ariko iyo ndebye uburyo igikorwa cyo gutera akabariro iyo kigeze numva ntishimiye n’uko mba mbyifuza.
Umutware wanjye we akora uko ashoboye kose ngo abashe kunshimisha ariko numva ntacyo amarira kuko hari n’igihe kigera nkumva najya gushaka wa mugabo twabonanye bwa mbere ngo numve ko nakongera kugira ibyishimo.
Mungire inama numve icyo nakora ngo mbashe kujya nyurwa n’umugabo wanjye nikuremo uwo twabonanye mbere, kandi ndashaka kubaka urugo rwanjye rugakomera ikibazo ni uko iyo tubikoze sigarana irari nkumva najya gushakira ahandi".
uzajye umuganiriza uko ubishaka kubikora kuko nuwawe Nawe ugerageze kwikuramo uwo wambere kuko ubimubwiye Ko waryamanye nundi utaramubwiye mbere bya gusenyera.
njye nakugira inama tuganiye nkamanza kumenya neza uburyo utanyurwa nuwo muri kumwe, gusa ubyitondemo utazasenya. 0728222208


text:
Ibanga ry’Umugore Ukundwakazwa
Abagore benshi ntibamenya ko kumenya guteka neza ari kimwe mu byabongerera gukundwa n’abagabo babo. nyamara kumenya guteka neza kimwe mu bituma abagabo bishimira abagore babo ku buryo no kurya hanze rimwe na rimwe biba ikizira kuri bo bumva ibiryo bitatetswe n’abagore babo batabirya.
1.Ni uburyo bwiza bwo kwigarurira umutima w’umugabo
Imibonanano mpuzabitsina ntago ihagije kugira ngo umugabo agukunde kurushaho, ahubwo biba byiza iyo hiyongereyeho kumwereka ko umukunze ukita ku ifunguro rye. Akenshi usanga ibi bizirikanwa cyane n’abagore bakuze, ariko ngo iyo umugabo afashe ifunguro ryateguwe n’umugore we urukundo ruriyongera.
2.Bimwereka ko umwubaha kandi umwitayeho
Umugabo afata umugore ushobora kumutekera nk’umuntu umwubashye cyane, ibi bigatuma ngo umukobwa udashobora guteka afatwa nk’utararezwe neza ndetse atanashobora kwita ku muryango we, mu gihe ushobora guteka aba afatwa nk’ushobora kuba umubyeyi.
3.Ifunguro ryateguwe n’umugore rimuhumurira ukwaryo
Ifunguro ryose ryateguwe n’umugore, Umugabo rimugwa neza kabone niyo ryaba ritihariye, umugabo afungura yimva anezerewe kuko aba azirikana ko umugore we yafashe umwanya akarimutegurira, ikindi kandi akenshi rigira impumuro yaryo, ibi bikanatuma umugabo yumva ko ifunguro ryatetswe n’umugore we rifite impumuro yihariye.
4.Bituma umugabo yishimira kuba mu rugo
Uburyo bwiza bwo gutuma umugabo akunda kwicara mu rugo rwe no kumugaburira ifunguro ryiza birimo. N’ubwo kandi ngo yaba ari hanze, ibi bituma yihutira gutaha mu gihe yibutse ko ifunguro umugore yamuteguriye rimutegereje ndetse bigatuma adakunda kurya hanze nko mu tubari, kuko azi neza ko nagera iwe ahasanga ifunguro ryiza rimutegereje.
Burya kandi ngo umugabo ukunda urugo ruhora rumufata nk’umushyitsi murugo. yahagera bakamwakiriza amazimano icyo kunywa cyangwa irindi funguro ryoroshye.
Janet/murukali


text:
Mu mpera z’ikinyejana cya 20, ni bwo za miriyoni z’abana zatangiye kugira ababyeyi batandukanye imbere y’amategeko (divorce).
Kwisanga mu bandi bantu birakorwa kandi neza, nyamara ikibazo cyo gutandukana kw’ababyeyi kirakomeza kibababaza ndetse kikaniyongera kugeza na n’ubu, imibare y’abana nk’abo isi imaze kubagwiza. Ibi bikaba bitera ahanini ingaruka mbi kuri abo bana, yewe no mu buzima bwabo bw’imbere bikabakurikirana (Abanyarwanda bo bakabicira umugani bati « UWAROSE NABI BURINDA BUCYA ».
Nyuma y’ubutane bw’ababyeyi, ababyeyi bagomba kuzuza inshingano eshatu ku bana babo.
Inshingano ya mbere :
Bagomba kwimenyereza kujya baha ibikwiye abana babo kugirango bave mu buto bafite uburere cyane igitsure cy’umubyeyi ku mwana bikaba akarusho bityo umwana agakura yumva impanuro y’umubyeyi. Igitsure cy’umubyeyi gishobora gukorwa n’ababyeyi bombi ku mwana/bana babo. Ariko 85 %, bigenwa n’umubyeyi w’umugore. Uburyo bumwe bwiza buba butegerejwe ni inyungu z’umwana.
Inshingano ya kabiri :
Ababyeyi bagomba guha uburere abana babo, mu buryo bwo kubategeka, basa n’ababana ndetsa bakababera imbogamizi zo gukora cyangwa kujya mu bintu bitari byiza uhereye bakiri bato. Mu burenganzira, no mu byo umwana kandi agomba n’uburenganzira bw’uburezi burimo. Hagati y’ababyeyi imbere y’urukiko mu byo bategekwa harimo nko kuba umucamanza ategeka aho umwana agomba kuba buri gihe mbega aho azabarkizwa. Umubyeyi ukwiye gufata umwana nka 85 % ni umubyeyi w’umubabo, nyamara umwana akagira uburenganzira bwisanzuye bwo gusura uwo ashaka wese mu gihe ashaka nk’uko umujuje aba yabigenye. Ubutabera kandi buha uburenganzira bwo kuvuga ku mwana uri hejuru y’imyaka 13, icyo gihe umujiji aganira n’umwana yumva aho ashaka kwibera. Ariko kandi ni ngombwa kumenya ko rimwe na rimwe umwana ufite hafi imyaka 10 afite uburenganzira bwo kubwira umwunganira mu mategeko kumufasha ku cyemezo cyafashwe n’umujiji.
Inshingano ya gatatu :
Umubyeyi udaha igitsure umwana nk’uko biri, kimwe n’udaha uburenganzira umwana bwo kuba aho ashaka aba akwiye gutanga icyiru cy’ibijyanye n’imibereho y’umwana. Ibi bifitanye isano na ressources z’umubyeyi w’umugore ku byo umwana ashaka. Muri ibyo byiru ni nko guha umwana ibikoresho nkenerwa n’umwana, imiririre/ibiryo n’iby’isuku ndetse n’ibyo mu myidagaduro. Igiteranyo cy’icyiru cy’imibereho y’umwana gishobora gusimbuzwa cyangwa gufashwa n’iyunganirwa ryo gutanga ikintu kimeze nka capital cyangwa inyungu (incomes). Noneho umwana akaba asa nk’ufite ikizajya kimuha bya bintu azakenera.
Reka turangize tubabwira ko ibyiza ari uko niba wowe mugore nawe mugabo mushaka kurushinga mwakabanje no gufata umwanya munini wo gutegura k’ubuzima bw’abana banyu mu byiciro bibiri : Igihe muzaba mutakiri hamwe n’abana banyu (mwipfiriye cyangwa Mwaratanye).
Uburenganzira bw'Umwana Ufite Ababyeyi Batandukanye
Mu mpera z’ikinyejana cya 20, ni bwo za miriyoni z’abana zatangiye kugira ababyeyi batandukanye imbere y’amategeko (divorce).
at 1:31:00 AM
Labels: abana


text:
Ni nyuma y’aho isosiyete itwara abantu mu ndege ya Rwanda Air itangarije ko igiye gutangiza ingendo zerekeza i Abidjan muri Côte d’Ivoire, kimwe mu bihugu biherereye muri Afurika y’Uburengerazuba.
Muri Werurwe 2016, abagize Itorero Intayoberana baserukiye u Rwanda muri Zambia mu Iserukiramuco ryahuje ibihugu bitandukanye mu kwerekana umuco gakondo rinatahana igikombe cy’ishimwe.
Itorero Intayoberana rimaze imyaka mike rishinzwe kuko ryatangiye kwigaragaza mu 2014, rigizwe na bamwe mu bahanzi bavuye mu Itorero Inganzo Ngari ariko riri mu matorero yigaragaza cyane mu gihugu.
Mu mpera za 2015 ryakoze igitaramo gikomeye i Kigali, igitaramo gifatwa nk’icyari icyo kwigaragaza.


text:
Ibikoresho by’ingenzi muri decoration y’ubukwe bwa Kinyarwanda
Abageni benshi bakunda gukora ubukwe bwitwa ubwa Kinyarwanda haba mu myambarire ndetse no gutegura,bagakora decoration igizwe n’ibikoresho bitandukanye gakondo bya kera byakoreshwaga mu muco nyarwanda kuburyo buba bufite ishusho y’ubukwe bwo hambere,ariko burya hari ibikoresho bitagomba kubura muri decoration y’ubwo bukwe kugira ngo bugaragare neza ko ari ubwa Kinyarwanda.
Ubu ni bumwe mu buryo decotation y’ubukwe bwa Kinyarwanda iba imeze n’ibikoresho by’ingenzi
Muri decoration y’ubukwe bwa Kinyarwanda ntihagomba kuburamo intebe n’ameza bya Kinyarwanda biboshye mu birere by’insina ndetse n’inyegamo zitatse ku nkuta zimanitseho inkangara ntoya kandi kuri ya meza hakaba hateretseho inkongoro ntoya.ibi bikunze gukoreshwa mu birori byo gusaba.
Ushobora gukora decoration y’uruhimbi ruteretseho,igisabo n’inkongoro ntaya iruhande rwacyo,bikaba biteretse ku ruhimbi rutatseho umusambi w’amabara uboshye inyenge.
Mu bukwe bwa Kinyarwanda kandi hashobora gukoreshwa inkoko ntoya zitatseho amabara,maze zikaba zimanitse kuri buri nkingi yo mu ihema cyangwa igishatagati cyabereyemo ibiri.
Mu bukwe bwa Kinyarwanda kandi hakoreshwa inyegamo ku nkuta ndetse n’imisambi hasi maze bakajisha n’ibisabo ku nkuta.
Hashobora kandi gukoreshwa inyegamo z’amabara n’inkangara ntoya zifite amabara nk’ay’inyegamo bakoresheje,ukabona birebetse neza cyane.
Ibi nibyo bikoresho by’ingenzi mu bukwe bwa Kinyarwanda bitagomba kubura kugira ngo bugaragare neza ko ari ubwa kinyarwa.Ibi kandi bikajyana n’imyambarire y’umugeni n’umukwe ndetse n’ababaherekeje,nabo baba bambaye imyambaro ya Kinyarwanda.
NZIZA Paccy
Photo ; internet


text:
Rafiki clety
Rafiki cletyAriko sha nkunsi kweli waretse gukomeza ubiba amatiku mubanyarwanda kagame sumwicanyi iyo aza kubawe nawe uba wara pfuye ahubwo iyo aza kuba Ari umwicanyi abahutu twese tuba twarashize Ariko urivovota sha gusa wowe icyo nagusaba va ibuzimu ujye ibuntu twebwe dushaka amahoro ntantambara niyo yaba ayoboza igitugu Ariko benengofero bakabaho mumahoro ntaguhora birukanka nibyiza kdi wigumura abaturage.
------------------------------------
Paul Mayibobo37 minutes ago - Shared publicly
Umwaka mushya muhire NKusi we hamwe n'abasomyi ba SHIKAMA bose. Revolusiyo IKARAMU nibyo ni inzira nziza yo kwibohora ariko nagira ngo nkubwire impamvu itazashoboka mu Rwanda:
- Mu Rwanda abantu barahungeswe cyane kandi ni mu gihe. Umuntu wese uzamuye agatwe ashaka kuvuga ibinyuranye nibyo Kagame n'agatsiko ke bashaka agatwe bahita bakamena ako kanya nta kuzuyuza.
- Muri biriya bihugu nkuko wabivuze revolusiyo IKARAMU yatangijwe n'abantu bize. Mu Rwanda nta bantu bize bagihari. Abitwa ko bize Kagame yarangije kubumvisha ko ari INJIJI ZIZE nabo bose bose barabyemera kandi bakanabyerekana mubyo bavuga nibyo bakora.
_____________________________________________________________________________________
Igisubizo cya Shikama
Mu izina ry'urubuga Shikama mpagarariye, nifurije byimazeyo abavandimwe Rafiki Clety na Paul Mayibobo umwaka mushya muhire wa 2016,muzawurye ntuzabarye. Nongeye gushimira aba bavandimwe kandi igihe cyabo bigomwe ngo badusangize ibitekerezo byabo, cyane cyane Rafiki Clety kuko ni kenshi agira icyo avuga ku nyandiko za Shikama.
Mu gusubiza ndabanza ku muvandimwe Rafiki
Muvandi,
Kubaho kw'inkware si ubugiraneza bw'agaca, niko tuvuga mu kinyarwanda. Kuba ndiho si uko Kagame Pawulo abishaka, ni akaboko k'Uhoraho! Uzabaze Pawulo Kagame, Andereya Bumaya, Yakobo Bihozagara, nyakwigendera Patirike Karegeya( Imana imuhe iruhuko ridashira) ubuzima nabayeho muri Libya mbushyizwemo na FPR- Inkotanyi yabatumaga n'uko navuyeyo, uzasobanukirwa neza ko uwo ukorera ari umugome akaba n'umwicanyi ruharwa.
Ni byiza ko utanga ibitekerezo byawe ku nyandiko za Shikama, ariko byaba byiza kurushaho muvandimwe utiyoberanyije ngo wiyite Umuhutu kandi uri Umututsi wo mu Rugwiro kwa Pawulo Kagame, ukaba uri umwe mu bashinzwe rwa rugamba rwo kuri murandasi sobuja aherutse gutangaza muri cya kindi mwise inama y'umushyikirano ya 13. Wivuze amazina yawe nyakuri nkuko mbikora, ukemera Ubututsi bwawe kuko nta cyaha kirimo kwitwa umututsi, watanga igitekerezo cyawe kigahita kandi ntibyabuza Abahutu bayobotse ingoma ya Kagame gukomeza kuyiyoboka.
Ntabwo rero ngumura abaturage nkuko ubivuga, ahubwo mbakangurira guharanira uburengenzira bwabo, bakabaho nkuko abandi baturage b'isi bariho. Ni uburengenzira bwanjye kandi guhumura abo baturage, bakarwanya ikibi bagashyigikira icyiza. Uku gupfukirana aba baturage, mukarya mubicaye ko nkuko Abarundi bavuga, nibyo bizazana intambara, si inyandiko za Shikama zizayizana! Nta muntu muzima wifuza intamabara, ariko iyo bayigushoyeho, urayirwana nyine nkuko byagendekeye Abanyarwanda ku itariki y'umuvumo ya 1/10/1990.
---------------------------------------------------------------------------------------------------------------------------------------------
Igisubizo cya Shikama ku muvandimwe Paul Mayibobo
Muvandimwe,
Uravuga ko Revolisiyo "Ikaramu " idashoboka ngo kubera ko Agatsiko kahungese abaturage cyane, uvuze agatwe bagahita bakamena. Imyifatire igayitse nk'iyi yakozwe n'ingoma z'igitugu zinyuranye ku isi niyo yagiye yihutisha REVOLISIYO kandi ibintu bikarangira aba bategetsi batinywaga bahasize agatwe; ingero ni nyinshi:
1. Muri Roumania, hari igitugu nk'icyo kwa Kagame na FPR ye, ku buryo umubyeyi yatinyaga umwana we ko amuneka akamucisha agatwe, n'igitanga wararagaho watinyaga ko kikuneka kikagucisha agatwe ukirarira hasi kure yacyo. Umunyagitugu wakoraga ibi, Nicolae Ceaușescu wari perezida wa Roumania numugore we Elena Ceaușescu wari Minisitri w'intebe birukanywe n'abaturage bafatirwa ku mupaka, umunsi ukurikiyeho bacirwa urubunza rwiswe Kanguru ( Kangaroo)bahamwa n'icyaha cya jenoside, kwikubira ibyiza by'igihugu, no kwikanyiza ku butegetsi. Bombi bishwe ku munsi ukurikiyeho wa Noheri kuri 25/12/1989.
2. Mu Bufaransa mbere ya 1789, abaturage baho babagaho mu gitugu n'isesegura byakorwaga n'umunyagitugu Umwami Louis XVI n'umugore we Marie Antoinette. kuri 14/7/1789, abaturage bateye Bastille umuntu yagereranya na gereza ya Kigali (1930) babohora abanyururu, bahirika ingoma y'igitugu yari yarabahungese imyaka n'imyaniko, birangira umwami n'umugore we baciwe imitwe!
3. Moamar Kadafi wa Libya, yabeshyeraga abaturage be ko bamukunda byasaze, hakaba itekenika mu matora y'ubuyobozi bw'ibanze nkuko bikorwa mu Rwanda. Abantu barahungeswe karahava, habaho kurigiswa ku muntu wese wakekwaga ko adashyigikiye ingoma. Ni muri urwo rwego, muri 1985, abanyeshuri 37 bo muri kaminuza ya El Fateh(nagezemo muri 1987 nkigamo icyarabu n'icyiciro cya gatatu cya kaminuza) bishwe bamanitswe imbere ya bagenzi babo. Ntabwo wabonye uko abo Kadafi yabeshyeraga ko bamukunda bamugenje kuri wa munsi wa Sinamenye?
Urongera ukavuga ko Revolisiyo "Ikaramu" yakozwe n'abantu bize muri biriya bihugu by'abarabu. Abantu bize sibo bakoze Revolisiyo yiswe " IMPESHYI Y'ABARABU" byakozwe n'abatutage ariko abize babigizemo uruhare kuko twavuga ko babaye urumuri n'umusemburo, ikaba ariyo mpamvu nko muri Tuniziya na Misiri, nta maraso menshi cyane yamenetse ugereranyije n'ibibazo byari bihari bitewe n'Udutsiko twari ku butegetsi muri ibi bihugu. Iyi revolisiyo yagenze nabi cyane muri Libya kuko Abize bari imbere mu gihugu bakomeje kwibera nka za ntiti zacu zo mu Rwanda, ntibaharanira kujya imbere y'abaturage baharaniraga kwibohoza ingoma y'igitugu! N'ubwo abari inyuma bakoze akazi katoroshye, ariko nta bantu babonetse imbere; iyo bigenze gutya , birangira nk'ibya za mpehe zitagira urwiru! Buri wese asenya ibyo ashoboye gusenya, rimwe na rimwe akica uko abyumva nkuko byagenze muri Libya.
Nk'umunyarwanda ukunda amahoro kandi nkayifuriza abavandimwe banjye b'abanyarwanda n'abatuye isi, nasaba Agatsiko kari ku butegetsi i Kigali kiyise "Agatsiko k'Amabandi yitwaje Intwaro" gufungura urubuga rwa politike bidatinze, abaturage bakigishwa ibijyanye na Demukarasi nyakuri, uko imyigaragambyo ikorwa, amatora nyakuri, n'ibindi. Kugira abize injiji bose bakarucaga nka Rucagu, sibyo bizatuma Kagame Pawulo na FPR baramba ku butegetsi, ahubwo bashobora kuzibona bibagendekeye ku buryo bwa giturumbuka nkuko byarangiranye Kadafi, Ceaușescu , cyangwa Louis XVI.
Nyiri amatwi yumva uzambere umugabo
Dg NKUSI Yozefu
www.shikamaye.blogspot.no
Shikama Uharanire ko Ukuri gusimbura ikinyoma


text:
Kenshi na kenshi abantu bahitamo kwambara impeta ku kaboko k’ibumoso abandi ku k’iburyo.Gusa ibi ntaho bitandukaniye biterwa n’ikikwihutira. Tugiye kurebera hamwe ubusobanuro bugiye butandukanye bitewe n’urutoki ruriho impeta.
Igikumwe (Nyangufimurizo):
Nk’uko uru rutoki ari runini kandi rukaba rukora buri gihe cyose izindi zikora, iyo ushyizeho impeta biba bisonura ko wigenga, utavugirwamo, kandi ko unikunda.
Urukurikira igikumwe (Mukubitarukoko):
Ibi bisobanura ubutware kuko ari na rwo bakoresha iyo umuntu agutunga urutoki ashaka kukubwira ko ibyo urimo gukora atari byiza kandi akabikora agaragaza ko akuyobora.
Urutoki rurerure (Musumbazose):
Uru ni urutoki rurerure gusumba izindi kandi runagororotse gusumba izindi. Kurwambika impeta bisobanura ko umuntu ahamya ko afitiye umuryango (sosiyete) akamaro kandi ko aharanira kwiteza imbere.
Mukuruwameme:
Uru ni urutoki rujyaho impeta isobanura ko umuntu yarangije kugira uwo ahitamo akamwegurira ubuzima bwe bwose ngo babusangire, ikaba yambara umuntu washyingiwe cyangwa se wihaye imana.
Agahera (Meme):
Uru ni urutoki rukunda kuba rwegereye urururi iruhande, kwambara impeta ahangaha bikaba bivuga ko ufite undi ukugaragiye mu mibanire yawe n’abandi cyangwa se ufite imbogamizi z’igitsina uri cyo.
Ku ntoki zose:
Ibi bisobanura ko nta mutekano ufite, cyangwa se ko utagaragara uko utifuzaga kuba wagaragara, abandi bakubona uko wowe utari.
Nk’uko bigaragara rero, si byiza gushyira impeta aho wiboneye kuko ishobora gutanga amakuru anyuranye n’ay’ukuri abantu bakakumenyeho bikaba byatuma banakwibeshyaho cyangwa bakwibazaho.


text:
Mu myaka itanu bimaze bizwi ko Nizzo akundana na Yvette Umulisa babagaho mu munezero ku bwo kugendera mu munyenga w’urukundo no guteteshanya ubudasiba ariko kugeza uyu munsi ubumwe buragana aharindimuka.
Kuva mu mwaka wa 2015 Nizzo ntiyahwemaga gusakaza amafoto ya Yvette Umulisa ku mbuga nkoranyambaga akayaherekeza amagambo asize umunyu abwira iyi nkumi ko ‘urukundo rwabo rudateze kuzashira’ undi na we akikiriza abwira umusore ko ari we Imana yamuremeye.
Amagambo aryohereye kurusha ubuki babwiranaga asa n’ayashize ivuga ku bw’amahari bagiranye, ubu babwirana amagambo akeba ku rurimi kugeza ubwo byazamuye umujinya muri Nizzo asiba amafoto yose ya Yvette yari amaze imyaka itatu ashyira ku rubuga rwa Instagram.
Kugeza ubu, Nizzo yakuye kuri Instagram ifoto yose irimo isura ya Umulisa Yvette n’izindi zose zavugaga ku byerekeye urukundo rwabo. Ubajije Nizzo impamvu yafashe uyu mwanzuro asubiza bwangu ko ibyo ari “ubuzima bwite budakwiye kwinjirwamo n’abantu bose”.
Nyuma y’uko Nizzo ahanaguye aya mafoto, byatangajwe ko yashwanye n’uyu mukobwa gusa ntashobora kwemerera umunyamakuru niba byararangiye cyangwa bigikomeje ariko akoresha imvugo isa n’ibyemeza.
Urukundo rwa Nizzo na Umulisa Yvette rwaciye ibintu cyane guhera mu mwaka wa 2015 ari nabwo biyeretse itangazamakuru. Icyo gihe, uko umutima uteye Nizzo yashyiraga kuri Instagram amafoto y’uyu mukobwa w’imyaka 22 kayaherekeza amagambo yiganjemo kumugaragariza ko ‘yamwihebeye kandi amukumbuye’. Umulisa na we yacishagamo akandikira Nizzo amubwira ati “Nanjye ndagukunda cyane”.
Mu mwaka wa 2015 Nizzo yari yabwiye IGIHE ko yafashe umwanzuro ndakuka ko agomba kuzarushingana na Umulisa Yvette narangiza amasomo ya kaminuza mu Bushinwa. Ni nabwo yashimangiye bwa mbere ko yabonye undi mukunzi nyuma ya Anita Pendo [batandukanye muri 2011].
Icyo gihe yagize ati “ Ndamukunda cyane muri make, yagiye kwiga […] hashize nk’imyaka itatu dukundana. Ubu yagiye kwiga hanze, azagaruka nyuma y’igihe kinini ariko ni uwanjye, nanjye ndi uwe nziko ankunda.”
Muri Mutarama 2017 Umulisa Yvette yaje mu Rwanda mu biruhuko ndetse yagiye agaragara kenshi ari mu byishimo na Nizzo. Mu mezi abiri yahamaze bagiye basohokana kenshi gusa mu minsi isatira umusozo w’ibiruhuko ibyabo byajemo agatotsi, umukobwa amaze kurira indege imusubiza mu Bushinwa Nizzo yahise ahanagura amafoto ye yose nk’ikimenyetso gishimangira ko ‘ahari umuriro haboneka umwotsi’.
Nizzo n’uyu mukobwa ngo bamaranye imyaka itanu bakundana. Bivuze ko binjiye mu rukundo nyuma y’umwaka wa 2011 uyu musore agitandukana na Anita Pendo bakundanaga muri icyo gihe. Nyuma ya Anita, nta wundi mukobwa Nizzo yigeze agaragaza ko bari kumwe.


text:
Akarere ka Rulindo gatangaza ko uburezi buhagaze neza, kuri ubu utugari 71 dufite amashuri usibye dutatu. Ibyumba by’uburezi bw’ibanze bw’imyaka 12 birakorerwa isuku, igisigaye akaba inzu z’amacumbi y’abarimu zicyubakwa hamwe no kugeza internet ku bigo byose.
Umuyobozi w’Akarere ka Rulindo, Justus Kangwagye yabwiye IGIHE ko ibibazo by’uburezi byagaragaye mu myaka ibiri ishize byari mo inda z’indaro ku bana bigaga mu burezi bw’ibanze bw’imyaka icyenda, aho byari icyorezo mu gihugu, ariko ubu bitakiri ho.
Ati «Byababereye isomo bituma na barumuna babo bitwara neza ,birinda abanzi b’iterambere babashuka babangiriza ubuzima.» Ku kibazo cy’ibyumba by’amashuri byubakwa, yavuze ko nta bibazo by’ubwiherero bihari kuko ari bwo bwitabwaho mbere y’ibindi.
Ku ruhande rw’abana biga mu mashuri abanza, Hashakimana Eric na Muhawemana Olivier abana biga mu mwaka wa gatanu ku kigo cya Mbare, bavuga ko biga neza, icyo bifuza ni uko ikoranabuhanga ribageraho kurushaho, kuko basobanukiwe nakamaro karyo mu iterambere kandi barikunda. Ababa bana bavuga ko bashaka kumenya no gukoresha internet kuko bizabafasha kubona ubundi bumenyi.
Badutangarije ko bazi gukoresha mudasobwa bandika, bakaniga icyongereza, bityo ko bifuza ko ku kigo bigaho cya Mbare bagezwaho umuyoboro wa internet, bikabafasha kumenya ibintu byinshi bakiyungura n’ubumenyi.


text:
Rubavu: inama Njyanama yahwituye akarere mu kwita ku nshingano
Abagize inama njyanama y’Akarere ka Rubavu ntibashimishijwe n’aho imihigo y’Akarere igeze mu mezi umunani y’ingengo y’imari ya 2014-2015 kuko haboneka ibitarakorwa kandi byagombye kuba byarashyizwe mu bikorwa.
54% niho imihigo y’Akarere ka Rubavu igeze mu gihe hasigaye igihe gito ngo umwaka urangiye ibyahizwe bitaragerwaho ku buryo akarere gashobora kuzagaruka ku mwanya wa nyuma nkuko byagenze umwaka wa 2013-2014.
Nelson Mbarushimana umuyobozi w’inama njyanama y’akarere kaRubavu avuga ko ahereye ku mikorere y’abayobozi b’Akarere n’abakozi, inama njyanama y’akarere yabahwituye kugira ngo bashobore kwihutisha ibikorwa by’imihigo kuko hari ibitarakozwe kubera kubishyiramo intege nke.Â
Nelson Mbarushimana avuga ko abayobozi b’Akarere bagaragaza ko imbogamizi bahura nazo mu gushyira mu bikorwa imihigo ari ukubura amafaranga kubera ko atinda kubageraho, nyamara ngo nubwo bitemewe kuyobya amafaranga y’ibikorwa ngo akoreshwe ibindi, akarere gashobora gukoresha amwe muyo kinjiza avuye mu misoro.
Bimwe mu bikorwa bivugwa mu kudindira birimo urwibutso rwa Nyundo rwagenewe miliyoni 222 zatanzwe na LODA ariko ikibazo kikabonekera mu gutanga amasoko no gusesa amasezerano na Rwiyemezamirimo wari wahawe isoko hakaba hashakishwa undi.
Ibikorwa byo gucanira abaturage mu mirenge ya Cyanzarwe na Busasamana bituma abaturage bo mu karere bafite amashanyarazi ari 24% mu gihe gutura mu midugudu bigeze kuri 79%, ikibazo kigaterwa n’imbaraga nke abayobozi babishyira mu gushishikariza abaturage kuyashyira mu mazu.
Akarere ka Rubavu kahize imihigo 57 mu mwaka w’ingengo w’imari wa 2014-2015, mu bukungu harimo imihigo 35, imibereho myiza y’abaturage 11, naho mu miyoborere myiza 11, ikibazo kikaba kiboneka mu mihigo y’ubukungu kubera ikibazo cy’amafaranga atabonekera igihe.
Nubwo imihigo mu bukungu haboneka myinshi yadindiye, umuhigo wo gutanga ubwisungane mu kwivuza nawo ukomeje kugora mu karere ka Rubavu aho ukiri kuri 70% mu gihe hasigaye amazi 3 ngo umwaka urangire abaturage batatanze amafaranga bakaba badashaka kuyatanga kandi hasigaye igihe gito ngo umwaka urangire.
Mbarushimana umuyobozi w’inama njyanama y’Akarere ka Rubavu avuga ko kuba ibikorwa bitihutishwa biterwa n’uko nta nteguro y’igihe ibikorwa bizaba byagezeho n’uko bigomba gukorwa biba byateguwe n’uzabishyira mu bikorwa, asaba abayobozi gufatanya kugira ngo bashobore kugera ku mihigo biyemeje.


text:
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u More...
Burera: Nubwo baje ku mwanya wa 20 mu mihigo ngo ibikorwa bahize byose babigezeho
Nyuma y’uko akarere ka Burera kabaye aka 20 mu mihogo y’umwaka wa 2013-2014 kandi ubusanzwe katarajyaga kabura mu turere 10 twa mbere, ubuyobozi bw’ako karere buvuga ko bwafashe ingamba kuburyo More...
Burera: Hangijwe ibiyobyabwenge bifite agaciro ka miliyoni 32 z’amafaranga y’u Rwanda
Abaturage bo mu karere ka Burera bafatanyije n’ubuyobozi bw’ako karere ndetse n’inzego zishinzwe kubungabunga umutekano, ku wa gatau tariki ya 19/09/2014, bamennye ibiyobyabwenge birimo kanyanga, More...
Burera: Umukwabu wo gufata Abarembetsi umaze guta muri yombi abagera kuri 422
Ubuyobozi bw’akarere ka Burera butangaza ko umukwabu bumaze iminsi bukora wo gufata abantu bacuruza ikiyobyabwenge cya kanyanga, bazwi ku izina ry’Abarembetsi, umaze gufata abagera kuri 422. Ubu buyobozi More...
Burera: Barasabwa kwitandukanya n’ikibi banatanga amakuru yafasha gutahura umwanzi
Umuyobozi w’akarere ka Burera, Sembagare Samuel Umuyobozi w’akarere ka Burera, Sembagare Samuel, arashishikariza abaturage bo muri ako karere kwitabira umurimo, bakitandukanye n’ikibi icyo aricyo More...
Burera: Urubyiruko rurasabwa gukunda igihugu rurwanya icyagarura Jenoside
Urubyiruko rwo mu karere ka Burera rurasabwa gukoresha ingufu zarwo mu gukunda u Rwanda baharanira kurushaho kurwubaka kandi barwanya icyo ri cyo cyose cyatuma Jenoside yongera kubaho mu Rwanda. Depite Semasaka More...
Burera: Abaturage bemeza kanyanga gucika burundu kwa kanyanga muri ako karere bigikomeye
Abaturage batandukanye bo mu karere ka Burera bavuga ko guca burundu ikiyobyabwenge cya kanyanga muri ako karere bidashoboka ngo kuko baturanye na Uganda aho ikorerwa kandi bakajya kuyigurayo biboroheye. Â Abo More...
Burera: Ubuyobozi bw’akarere burasabwa kujya buhemba abakoze neza atari mu mihigo gusa
Guverineri w’intara y’amajyaruguru, Bosenibamwe Aimé, asaba ubuyobozi bw’akarere ka Burera kujya buhemba abantu bo muri ako karere baba barakoze ibintu by’indashyikirwa mu kwimakaza More...
Burera: Abaturage barakomeza gushishikarizwa kurara irondo
Ubuyobozi bw’akarere ka Burera burakomeza gukangurira abaturage bo muri ako karere kwitabira kurara amarondo kugira ngo bakomeze gufatanya n’inzego zishinzwe umutekano kuwubungabunga. Mu nama y’umuteka More...
Burera: Barasabwa kuzitabira amatora y’abadepite bazi ko bari kwikorera
Abaturage bo mu karere ka Burera barasabwa kwitabira amatora y’abadepite ateganyijwe mu kwezi kwa 09/2013, bakayakora mu mucyo, bihitira mo ababahagararira mu nzego z’ubuyobozi bw’igihugu kuko More...


text:
Uruhu rw' abana usanga rworoshye cyane kurusha urw' abantu bakuru, ari na byo bituma ahanini usanga rwakwangirika byoroshye. Dore inama 5 z'ingenzi duha ababyeyi mu rwego rwo kurinda uruhu rw' abana babo.1. Ababyeyi basabwa guhitamo amavuta cyangwa ibindi bikoresho by'isuku bidakoranye amabara menshi n’imibavu (parfum) bitewe n’uko ibyinshi biba birimo ibibujijwe. Umubyeyi asabwe kujya usoma ku mabwiriza ari ku macupa, akareba niba byemewe kandi byapimwe na muganga w'uruhu.
2. Murinde izuba kubera ko rimutwika uruhu, cyane mu myaka ya mbere ye kugira ngo umugabanyirize ingaruka zo kurwara kanseri y'uruhu naba mukuru. Rinda ko umwana wawe yajya ku zuba cyane mu gicamunsi iyo ricanye cyane, bivugwa ko hagati ya saa ine na saa kumi n’imwe.
3. Mwambike imyenda imurinda izuba, umusige n’amavuta amurinda imirasire y’izuba. Murinde amavuta arimo produit zitwa PABA zishobora kwangiza uruhu rwe, kandi ntukibagirwe n'iminwa ye.
4. Ku mwana ufite amezi 6 si byiza ko wamushyira ku zuba, ugomba kumutwikira kandi ukamujyana ahantu izuba ritari. Utu dupira duto bita t-shirt na two ntitwizewe kuko tutarinda neza imirasire y'izuba, ahubwo wamwambika imyenda idacamo imirasire y'izuba ikaba ari iyitwa UVA na UVB.
5. Murinde kuba yakwegerana n'amatungo yo mu rugo wirinde ko ayo matungo yakwinjira mu cyumba araramo, mu rwego rwo kumurinda amoya azivaho, umurinde imibavu wisiga nk'umuntu mukuru, n'imyenda ikoze mu mpu, ahubwo umwambike imyenda iri mu bwoko bwa coton kandi mu gihe ugiye kuyimwambika ugomba kumva niba imeshe neza ,nta mpumuro z'imibavu zirimo.
Mu gihe agize ikibazo ku ruhu, wihutire kumuvuza kwa muganga w’uruhu wizewe bitarakomera.
Tubikesha : www.topsante.com


text:
Yatangiye agira ati “ Bavandimwe basomyi ba IGIHE, mbandikiye mbagisha inama. Nitwa Niyonkuru Dieudonne (amazina twayahinduye), mfite imyaka 27, maranye iminsi agahinda n’ikiniga ku mutima… Iyo nibutse ubuhamya bw’ibyo amaso yanjye yiboneye, umutima urashavura simbashe kuvuga, amarira akazenga mu maso.
Nakundanye n’umukobwa tukiri abana, duturanye, duhura kenshi dusabana, ariko mbifata nk’aho ari ibisanzwe. Ni umukobwa mwiza, mwiza pe! ni muri bamwe bita ab’igikundiro buri wese abona akavuga ati “koko uyu mwana ni mwiza!”
Uwo yacagaho wese ni ukuri yaramurangariraga ndetse abenshi bagahindukira, kandi, nanjye ubwo ubwiza bwe narabubonaga, yewe nkanabutangarira nk’abandi bose.
Bajyaga bakunda kumbwira ko abakobwa beza ngo uburanga bwabo butuma biyumva, ariko we siko namubonaga; oya, we yari umukobwa utuje, witonda kandi wubaha. Njye yaranyumvaga tukaganira ibi na biriya, iminsi yose tugahamagarana nta kibazo.
Uko gukomeza guhorana kenshi byaje kumviramo kumubenguka, muri njye ngenda niremamo urukundo rukomeye kuri we mu buryo nanjye ntamenye biza kugera aho namuburaga nkabura amahoro.
Numvaga tutari kumwe nkamukumbura. Namubona nkumva ibinezaneza ntazi aho biva, nkumva nahora mwirebera turi twembi twiganirira.
Sinashatse gukomeza kubihishahisha, naje kuza kumubwira ko mukunda, nawe ambwira ko ankunda dutangira urugendo rushya rw’abakundana dutyo. Icyo gihe nari ndangije Kaminuza nawe ari kurangiza amashuri yisumbuye, hashize igihe gito.
Natangiye akazi nuko ntangira gutegura uko nazabana nawe, ariko abantu bagahora banca intege bambwira ko ntakwiye gukundana nawe, kuko ngo ubwiza bwe butazatuma urugo rwacu rukomera ngo nzajya musangira n’abakire. Bahora bampa ingero, banyereka ko bitazarama ariko nkabareka nkica amatwi.
Akirangiza amashuri yisumbuye, umukobwa yarushijeho kuba mwiza cyane; atereka imisatsi noneho koko bwa buranga bwe bukarushaho kugaragara agatima kanjye gatangira kujya gakubita ku magambo inshuti zakunze kujya zimbwira.
Mu by’ukuri maze amezi make mbonye ingero ebyiri z’ingo ziheruka gusenyuka ahanini umugabo ufite umugore mwiza yashwanye n’umugore we kubera abandi bagabo bamwirukaho. Ibi bintu byanshenguye umutima.
Mu minsi mike ishize nabikoze nkana ntangira gutembera utubare neka ngo ndebe koko ko abagore b’ibizungerezi basohokanwa n’abandi bagabo. Nabaye nk’ukubiswe n’inkuba ubwo nasangaga umugore w’umugabo duturanye nawe w’ikizungerezi yasohokanye n’umukinnyi w’ikipe y’amaguru izwi hano mu Rwanda. Basomanira imbere yanjye ndabibona.
Nahise ntangira gutekereza ku uwo nita umukunzi wanjye, n’ubwo ntari namufatira mu cyuho, nawe bishobora kuzamubaho kubera uburanga bwe. Mfite ibibazo by’urudaca bisibanira mu mutima wanjye. None twazabana agahinduka, abandi bagabo bakamutwara?”
Inama twamugira: Uburanga bw’umugore ntaho buhuriye no kuba yaca inyuma uwo bashakanye agasohokana n’abandi bagabo. Niba koko nk’uko wabivuze utari wafatira umukunzi wawe mu cyuho, nta n’impamvu yo kumva amabwire ngo unashingire kubyo wabonye kuri uwo mugore w’umuturanyi wawe , uhite wumva ko n’uwo mukobwa mukundana bizamubaho nimumara kubana.


text:
Kwitinya no kutamenya amahirwe bidindiza iterambere ry’urubyiruko
Abakuriye urubyiruko baravuga ko kuba urwinshi muri rwo rudatinyuka kwaka inguzanyo zo gukora imishinga, bituma rudindira kandi rwagakwiriye kuzamukira ku mahirwe rwashyiriweho.
Urubyiruko rushinjwa uburangare bwo kutamenya amahirwe yo kwisunga ikigega cy’ingwate ’BDF’ ngo bahabwe inguzanyo n’ibigo by’imari, bityo bakore imishinga y’iterambere ibavana mu bukene n’ubushomeri benshi barimo.
Mu kwizihiza umunsi mpuzamahanga w’urubyiruko, tariki 12 Kanama 2016, urubyiruko rwo mu Karere ka Kamonyi rwasobanuriwe amahirwe rufite mu kwihangira umurimo nk’inzira irukura mu bukene, ariko rwo rukagaragaza ko hakiri imbogamizi y’imyumvire ikiri hasi kuri bamwe.
Urubyiruko rwatse inguzanyo mu bigo by’imari, BDF ibishingira kugera kuri 75% by’ingwate y’inguzanyo batse.
Kakwezi Sylvie, umukozi ushinzwe imishinga muri BDF, atangaza ko hari n’amahirwe yo kugurirwa ibikoresho ku rubyiruko rurangije kwiga imyuga.
Ati “Hari gahunda nziza ku rubyiruko yo kugurira ibikoresho abize imyuga. Tubagurira ibikoresho binyuze muri SACCO. Ayo mafaranga BDF yishyuraho ½ andi ukayiyishyurira ushyizeho n’inyungu ya 15%.”
Twagirimana Maurice, ukuriye urubyiruko mu Murenge wa Mugina, avuga ko nk’umurenge uherereye mu gice cy’icyaro, urubyiruko rwaho rugerageza kwiteza imbere rwifashishije imirimo ihaboneka, cyane nk’ubuhinzi n’ubucuruzi. Cyakora ngo bafite amakuru make ku mikorere ya BDF, kandi nta shuri ry’imyuga rirangwa mu murenge wabo.
Mukunziwimana Ignace wiga imyuga nyuma y’uko arangije amashuri yisumbuye, avuga ko urubyiruko rwinshi rufite ikibazo cy’imyumvire yo kutamenya akamaro ko kwiga imyuga kandi ari yo nzira yo kwihangira imirimo byoroshye.
Aragira ati “Naho waba urangije kaminuza, waza ugashaka n’umwuga wiga ukabona icyo ukora. Kuko umurimo ntujya uba mubi utunze nyirawo.”
Rebero David, Umuhuzabikorwa Wungirije w’Inama y’Igihugu y’Urubyiruko mu Karere ka Kamonyi, yibukije urubyiruko ko ari bo mbaraga z’igihugu kandi ko ari bo bafite igihe kirekire cyo kubaho, bityo bakaba bagomba kubyaza umusaruro amahirwe bafite.


text:
Raporo y’ishami rya Loni rishinzwe uburezi, ubumenyi n’umuco (Nations Educational, Scientific and Cultural Organisation-UNESCO) ritangaza ko indimi zirimo n’ Ikinyarwanda usanga zitarimo kwandikamo muri iyi minsi ku buryo ngo ziri mu zizazimira mu mpera z’iki kinyejana niba ntagikozwe. Ni mu gihe Ikinyarwanda kivugwa n’abantu basaga miliyoni 40 ku Isi.
Indimi zisaga ibihumbi 6 zo ku Isi ziri mu marembera [yo kuzimira] mu mpera z’iki kinyejana cya 21. Abanyarwanda barasabwa gukora ibishoboka ngo uru rurumi rwo shingiro y’umuco n’iterambere ry’igihugu byabo rutazimira.
Umunyamabanga Nshingwabikorwa w’Inteko Nyarwanda y’Ururimi n’Umuco(RALC), Dr Vuningoma James avuga ko Abanyarwanda bagomba kugira icyo bakora kugirango uru rurimi rwe kuzimira. Aha ngo usanga hari abaterwa ishema no kuvuga indimi z’amahanga aho gukoresha Ikinyarwanda aho byabugenewe. Aba ngo ntibaha agaciro ururimi rwabo.
Atanga urugero rwo mu bigo by’amashuri, aho usanga abakoresheje Ikinyarwanda babambika igikoresho bagennye cyanditseho ngo ‘I am stupid’[ ndi inka].
Ikindi ngo ni amateka abantu banyuzemo usanga hari abatakizi cyangwa abakivuga mu bundi buryo, ku buryo usanga hari izindi ndimi zisa n’izigishibukaho.
Agaragaza ko bidakwiye ko mu nama umuntu avanga indimi, kwirinda gukopera iby’ahandi kuko ngo usanga hari ababirutisha iby’iwabo[mu Rwanda) ugasanga ururimi rurahasenzekariye.
Mu rwego rwo guhangana n’iki kibazo cyo kuzimira kw’Ikinyarwanda ngo hari ibitabo birimo inkoranyamagambo mu rwego rwo kugirango rwigishwe muri kaminuza zitandukanye ku Isi. Izo zirimo Havard yo muri Amerika n’izindi. Hari kandi ibitabo byatanzwe muri ambasade y’u Rwanda mu Budage nabyo bifasha ngo uru rurimi rwe gukendera.
Ikinyarwanda ni ururimi rukunze gutabarizwa na benshi bavuga ko rushobora kuzima nkuko Unesco yabiciyemo amarenga. Hirya no hino usanga abacyandika nabi Vuningoma avuga ko bagerageza kubasaba kucyandika neza no kugikoresha mu nyandiko za serivisi zitangirwa muri za banki.
Anenga kandi abanyamakuru bakoresha indimi z’abana bo ku muhanda n’iz’urubyiruko aho kuzifashasha batanga urugero uburyo zari zikwiye kuvugwa mu buryo bwubahiriza Ikinyarwanda.
Mu nama y’igihugu y’Umushyikirano yabaye mu mwaka wa 2016 byemejwe ko Ikinyarwanda kizajya kigishwa mu mashuri yose mu Rwanda, guhera ku y’incuke kugeza kuri kaminuza.
Ibi bibazo biravugwa mu gihe uwari Minisitiri w’umuco wa Siporo n’Umuco Mitali Protais yavuze ko ururimi rw’ikinyarwanda rutagomba gucika burundu. Icyo giye yatangaje koa hagiye gushyirwaho ingamba zishyigikira ikoreshwa ry’ikinyarwanda mu nzego za leta ndetse no kukigisha mu mashuri guhera mu y’ibanze kugeza mu mashuri makuru na Kaminuza, yongeyeho ko ikinyarwanda ari ururimi;umuco n’indangamuntu y’abanyarwanda ,akaba ariyo mpamvu ikinyarwanda kigomba kwigishwa abakiri bato ariko bitabujije ko n’izindi zigwa cyangwa zikoreshwe hagamijwe kurinda iyangirika ry’ikinyarwanda bitewe n’uko hari abavuga ikinyarwanda bakabyitirira ubusirimu.
Icyo gihe Vuningomayavuze ko kuba mu Rwanda isomo ry’ikinyarwanda ritarigishwaga muri kaminuza n’amashuri makuru, ari imwe mu mpamvu z’uko mu bihe biri imbere nta bantu bazi ikinyarwanda bazaboneka bo kukigisha abakiri bato no kukibungabunga nk’ururimi gakondo.
Icyo gihe nabwo batanze impuruza
Ubushakashatsi bwakozwe na bamwe mu bagize Inteko Nyarwanda y’Ururimi ‘Uumuco bugaragaza ko ururimi gakondo rw’ikinyarwanda ruri mu marembera biturutse ku mpamvu zitandukanye.
Irimo kuba mu mashuri indimi z’amahanga ari zo zihabwa agaciro kurusha ikinyarwanda. Muri za kaminuza n’amashuri makuru byo mu Rwanda, Ikinyarwanda ntikigishwaga usibye mu ishuri nderabarezi rya Kigali ( KIE), mu gihe muri kaminuza nkuru y’u Rwanda, agashami k’indimi n’ubuvanganzo ari nako kigishaga ikinyarwanda karavuyeho.
Muri amwe mu mashuri yisumbuye naho, hamwe na hamwe ikinyarwanda kirigishwa, ariko hakaba aho gihabwa amasaha make ugereranyije n’indimi z’amahanga, ahandi bakakiga nyamara ntibagikoremo ikizamini.
Agaciro gahabwa ikinyarwanda kandi karacyari gake muri serivisi zitandukanye kuko nko mu mabanki usanga inyandiko nyinshi ziri mu gifaransa n’icyongereza bityo ntibyorohere wa muturage utazi izo ndimi kwaka serivisi muri banki.
Ikoranabuhanga ryiyongera mu Rwanda riturutse mu mahanga na ryo, ni kimwe mu bigira ingaruka mbi ku mikoreshereze y’ikinyarwanda kuko rya koranabuhanga riza riri mu ndimi z’amahanga bityo ntihaboneke amagambo y’ikinyarwanda akoreshwa mu mwanya w’ayo mu mahanga.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
LETA ikwiye gushyira imbaraga nyinshi mu mashuli mato.
Kuko usanga abana bivugira English na French gusa,ndetse n’imuhira.Nibategeke kuvuga Ikinyarwanda ku ishuli.
Ese mwali muzi ko isi yigeze kuba igihugu kimwe kivuga "ururimi rumwe"?Soma Intangiriro 11:1.Mu myaka mike iri imbere,isi izaba nshya (2 Petero 3:13).Imana nimara kurimbura abantu banga kuyumvira (Imigani 2:21,22),igakuraho n’ubutegetsi bwa kimuntu (Daniel 2:21,22),isi izaba Paradizo ari igihugu kimwe kiyoborwa na YESU (Ibyahishuwe 11:15).Ibibazo byose biveho,harimo urupfu,indwara n’ubusaza (Ibyahishuwe 21:4).Isi yose izaba ivuga Ururimi rumwe gusa.Niba ushaka kuzaba mu isi izaba Paradizo,biharanire.Reka kwibera mu byisi gusa,ushake imana.Kora kugirango ubeho,ariko ushake imana cyane.Abantu bapfuye bumvira imana,bazazuka ku munsi w’imperuka (Yohana 6:40).
ibisubizo bishoboka ni ibi:
gushyira ingufu mu kukigisha kandi kigahabwa amanota mesnhi ugereranije n’indimi z’amahanga;
mu bizamini bisoza amashuri abanza n’ayisumbuye nabyo bikaba uko
Ku bantu bandika ibitabo bisoza amashuri ya Kaminuza kimwe n’abashaka kubitangaza (publication), bakagombye kubishyira mu ndimi bifuza ariko ntihaburemo iy ikinyarwanda( translation nyayo) ni nabwo abanyarwanda bose bibagirira akamaro hatitawe ku bazi indimi( aha bizatuma n’abize iby’indimi bava mu bushomeri kuko hari inyungu bazabikuramo
Gushyiraho uburyo bwo kwigisha abantu batagize amahirwe yo kuvuga i Kinyarwanda kubera amateka igihugu cyanyuzemo;
Guha ingufu ururimi rw i Kinyarwanda mu bizamini by’akazi bitangwa( haba mu kizamini cyanditse cyangwa se gitanzwe ku buryo bw’ikiganiro
Gushyiraho amabwiriza mu mashuri, agamije kwamagana uburyo bukoreshwa hapfobywa ururimi rw’i Kinyarwanda;
naho ubundi, n abana barangije Kaminuza ntibakimenya ibihekane baheruka kwiga mu mwaka wa 2 w’amashuri abanza.-
Mwiyumvire namwe.. Ikinyarwanda kigiye kuba nk ’ikilatini pré.. Mbega amakuba


text:
Igitabo cya Gaël Faye cyahawe igihembo gikomeye cyane mu Bufaransa cyitwa Prix du Premier Roman (First Novel Prize) gisanzwe gitangwa ku banditsi batarubaka izina bari mu kigero cy’imyaka hagati ya 18 na 30.
RFI itangaza ko Gaël Faye yahembwe yarushije mu buryo bukomeye abanditsi yari ahanganye na bo ndetse byemejwe n’akanama nkemurampaka kashimye igitabo cye kuva mu cyiciro cya mbere.
Uyu muraperi umaze amezi make yinjiye mu mwuga wo kwandika ibitabo yahembwe mu muhango wabaye kuwa 4 Ugushyingo 2016 ahitwa Le Procope mu Mujyi wa Paris.
Yari ahanganye na Maëlle Guillaud [wanditse Lucie ou la vocation], Guy Boley[wanditse Fils du feu], Frédéric Gros[wanditse Possédées] ndetse na Stéphanie Vermot-Outhenin [ufite igitabo cyitwa La Straniera].
Igihembo ‘Prix du Premier Roman’ bagihaye Faye giherekejwe n’ibahasha irimo ama-euros 3,000. Iki gihembo cyaherukaga guhabwa umwanditsi witwa Victor Cohen-Hadria, mu mwaka wa 2010 kubera igitabo yise ‘Les trois saisons de la rage’.
Gaël Faye kandi ari mu banditsi bagomba gutoranywamo ugomba kugenerwa igihembo cya ‘Interallié’, kizatangirwa i Paris kuri uyu wa Kabiri tariki ya 8 Ugushyingo 2016.
Igitabo cya Gaël Faye kiri gucuruzwa cyane mu Bufaransa ari naho cyacapiwe ndetse by’umwihariko kikimara gusohoka kuwa 1 Nzeri 2016 cyahawe igihembo gikomeye yagenewe n’isomero rikomeye rya Fnac rinacuruza ibitabo kuri internet.
‘Petit Pays’ cyatoranyijwe mu byahataniye ibihembo byose bikomeye mu Bufaransa mu mezi make ashize. Ni na cyo cyaheje Gaël kuboneka mu banditsi bane bageze mu cyiciro cya nyuma mu bihembo bya Prix Goncourt.


text:
Abitiranya ubumuga n’ubukene baranengwa
Inama y’igihugu y’abafite ubumuga (NCPD) iratangaza ko kugira ubumuga bitavuze kugira ubukene, kuko hari bamwe mu bafite ubumuga bibeshejeho neza.
Bamwe mu bafite ubumuga bo ariko bagaragaza ko hari igihe batitabwaho, binjizwa muri gahunda za Leta zaba izigenerwa abakene cyangwa zibaha amahirwe abantu badafite ubumuga.
Urugero ngo ni nko muri gahunda ya “Girinka” bahezwamo kuko bafatwa nk’abadashoboye korora bigatuma barushaho guke cyane. Babishingiraho ko ubundi iyi gahunda iteganya ko inka ihabwa ukennye cyane atayishoboza wenyine akaba yanayiragiza.
Umwe mu muryango washakanye boae bafite ubumuga, umwe muri bo ntabona, bavuga ko mu naba yo gutoranya abahabwa inkunga y’ingoboka bagiye basimbukwa kubera ko batujuje imyaka y’abagomba kuyihabwa.
Umugabo ati “Iyi gahunda yo gufasha abatishoboye abasaza n’abari mu byiciro bitishoboye kubera izindi mpamvu yanze kumfata njye n’umugore ngo ntwabwo twujuje imyaka, kandi ntacyo dushoboye kwikorera.”
Gahunda zo gufasha abatishoboye kurusha abandi bahabwa inkunga y’ingoboka iteganya ko abayihabwa ari abafite kuva ku myaka 65. Mu gihe utayifite n’iyo waba umuntu yaba afite ubumuga anakennye ntashyirwa kuri lisiti.
Perezida w’Inama y’Igihugu y’abafite ubumuga Niyomugabo Romalis, avuga ko ubumuga bwonyine butavuze ko umuntu akeneye ubufasha. Ariko akongeraho ko uwo ubumuga bwahuriraho n’akwiye kwitabwaho.
Agira ati “Niba koko uwo muntu afite ubumuga n’ubukene koko, ni uwo guherwaho ahabwa inkunga nk’iyo yo kumugoboka, ibyo byo twabikorera ubuvugizi.”
Asaba Inama y’igihugu y’abafite ubumuga kuvuganira bene abo, bakajya bareba ubumuga aho kureba imyaka gusa kandi ikuhutisha ikarita zabo zemeza ubumuga zitangwa n’abaganga.
Anasaba abafite ubumuga gutinyuka bakajya aho abandi bari kuko ahanini ibyemezo bifatirwa mu nama zitandukanye. Avuga ko hari hari igihe bitorohera ufite ubumuga wisigariye mu rugo kwibukwa.


text:
Ibitera indwara ya Nymphomanie
Ese gushaka gukora imibonano mpuzabitsina buri munsi ni indwara?
Nymphomanie ni iki?
Nymphomanie ni uburwayi budakunze kugaragara cyane aho umuntu afatwa n’ubushake bukabije bwa gukora imibonano mpuzabitsina ndetse n’igihe agize amahirwe akayikora ntanyurwe.
Iyi ndwara yo guhora ushaka gukora imibonano mpuzabitsina ituma umuntu ahorana iki cyifuzo iminsi yose, amasaha yose bigatuma yiheza mu bandi kuko aba yumva bimuteye isoni n’agahinda ko kutamera nk’abandi dore ko iyi ndwara inabangamira bikomeye uyirwaye.
-Ese yaba iterwa n’iki?
N’ubwo abaganga batarabona impamvu nyayo itera iyi ndwara bagenda bavumbura zimwe na zimwe bakeka ko zaba arizo. Muri zo harimo agahinda gakabije no kwigunga, kuba amarangamutima yawe cyangwa ibyiyumviro byawe bihora bihindagurika, waba wishimye mu minota mike ukaba ubabaye mu kandi kanya ukaba urakaye mu kandi kanya urira bityo bityo ndetse no kuba waragiye ubabazwa cyane n’abantu mudahuje igitsina. Ibi byose rero bituma ahora yumva ari wenyine kandi abenshi bakumva ko imibonano mpuzabitsina aricyo gisubizo rukumbi cy’ubwo bwingunge atanayikora akabura amahoro muri we akumva hari icyo abura gikomeye.
-Uburyo iyi ndwara ifata
Nk’uko ubushakashatsi bukomeza kubigaragaza iyi ndwara ifatwa cyane n’abantu b’igitsina gore. Iyo yamaze gufatwa n’ubu burwayi rero usanga yishimira abagabo ndetse agahora ashaka kubakurura ngo babone ubwiza bwe. Bamwe muri bo rero usanga bakunze kubigeraho bagakunda abasore cyangwa abagabo beza cyane kandi bagakoresha imbaraga z’ubwiza bwabo zose ngo bakunde babageze mu buriri gusa ikibazo gikomeye ni uko akenshi n’iyo bageze mu gikorwa nyir’izina batajaya banyurwa ahubwo bumva barushijeho kugira ubushake.
Uretse kuba ibangamira uyirwaye rero kubera kutabona uko ahaza ukwifuza imutegeka, usanga ari n’indwara itera isoni uyirwaye ku buryo binamwogerera guhora yigunze no kutagira inshuti. Uku guhezwa mu bandi rero ndetse no kwiheza bo ubwabo usanga bituma benshi bicwa no kwigunga n’agahinda gakabije kugeza ubwo bagize ibibazo bikomeye byabageza no ku rupfu.
-Inama ku baba bafite iki kibazo
Kugeza ubu nta muti nyawo iyi ndwara irabonerwa. Gusa bimwe mu bimenyetso byayo nko kwigunga n’agahinda gakabije n’ibindi byinshi bijyanye n’amarangamutima ababamo, bigomba kuganirizwa abaganga babishinze abo bita mu ndimi z’amahanga “Psychologue”


text:
Mange: indwara ifata ku ruhu
Ibimenyetso: gupfuka
Genzura: kwita ku kiraro neza
Kuzisukura ukoresheje puderi
Coccidosis: indwara ifata urwungano ngogozi
Ibimenyetso: amaraso yanduye no guhitwa
Igenzura: guha inkwavu zirwaye imiti ivura indwara y’umwijima (cocciosis)
Sore hock: ni indwara ifata ibice by’umubiri by’inkwavu, ikimenyetso k’ingenzi ni ugucumbagira.
Igenzura: koresha ibikoresho byiza ku isaso y’ikiraro
Bloat : ni indwara ituruka ku mirire itaringanijwe
Ikimenyetso: kubyimba igifu
Igenzura: kuyigaburira ibyatsi birimo protein nyinshi ku buryo bukurikije amategeko.
Indwara zifata inkwavu
Shyiraho Igitekerezo!
Subscribe to: Post Comments (Atom)


text:
Ninde wajya gushuka Umwami ahab agatera igeriadi imoriadi.
Kuwa 15 kamena 2014,njyanwa mu iyerekwa,mbona umuntu ntabashije kubona isura ye ngo mumenye neza,uwo mugabo yarahagaze muburasira-zuba bw’imisozi yigikundiro,mbona aritegeye maze arekura umwambi w’ingobe,uwo mwambi utamabagira ikirere cy’Urwagasabo ushakisha umwakagara aho aherereye,iryop yerekwa ryaje ahagana mu masaa mbiri na mirongo ine nitanu 8:45 z’ijoro.
Ubwo umwambi kugera mukirere warahatinze cyane urimo gushakisha icyerekezo cyaho umwakagara ahagaze,maze nerekwa ko,umwakagara aherereye IKUSI,mu majyepf y’uburasira-zuba,mbona umwambi urakomeje utambagiye ikirere ukomeza gushakisha aho wamukuru ariko usa naho utarafatisha ikirere cyaho ahagaze.
N’uko mbona Umwuka w’Uwiteka asohotse mu muryango w’ijuru,aramanutse aragenda ajya imbere yuwo mwambi,umwambi nawo ukurikira Mwuka wera maze baragenda mbona Umwuka wera yeretse wa mwambi aho Umwakagara Paul Kagame ahagaze,maze wa mwambi umuturuka murubavu rw’ibumoso umuhinguranya mucyiciro uhinguka murundi rubavu umwakagara asezera ku isi yabazima.
Igihe niki kandi kirageze ubanza nyakanga iza kumwanga ibintu ntibikiri byabindi,kuko kuwa 05 nyakanga niho Habyara yafashe ubutegetsi 1973,akuyeho Kayibanda.
Kuwa 04 Nyakanga 1994 niho umwakagara yafashe umujyi wa Kigali maze kuwa 19 Nyakanga 1994 ashinga leta ubutegetsi buba bugiye gutyo,nyakanga rero muburyo bw’Ubuhanuzi n’umubare wokuzura k’ubumana bisonuye ko,ahari iby’Imana yavuze bishobora gusohora mur’uku kwezi kuturi imbere.
Nyakanga niho Umwami Mutara wa lll Rudahigwa yatanze kuwa 24 muri 1959,nyakanga rero yabanyarwanda ni ukuyitodera igihugu cy’Urwanda gikozwe muburyo bw’ubuhanuzi niyompamvu abanyarwanda benshi birwa bigora bashakishiriza ahandi nkabandi bose bikabananira.
Musabwe kwitonda kuko ishyamba Atari ryeru,cyakora Uwiteka yite kubacu nibyacu kugirano nyuma y’ibi bihe tuzabashe guhagaragara tumuvuga tumukorera Uwiteka abane namwe kandi abagirire neza.
Amen.


text:
Umuraperi Young Grace yivuye inyuma avuga ku bitendo(udukoryo) yakoze akiri mu myaka y’ubwangavu.Muri icyo gihe rero ngo yigeze gusoma umusore biganaga aribwo bwa mbere ariko ntibyahereye aho kuko nyuma yaho yagiye atendeka abandi bahungu barenze nka bane kandi mu gihe kimwe.
Umuraperi Young Grace yivuye inyuma avuga ku bitendo(udukoryo) yakoze akiri mu myaka y’ubwangavu.Muri icyo gihe rero ngo yigeze gusoma umusore biganaga aribwo bwa mbere ariko ntibyahereye aho kuko nyuma yaho yagiye atendeka abandi bahungu barenze nka bane kandi mu gihe kimwe.
Uyu muraperi kazi mu kiganiro yagiranye na Radiyo Dix ku gicamunsi cyo kuri uyu wa Gatanu taliki 2 Gashyantare 2018,yasobanuye ko gihe cy’ubwangavu bwe yakoze amabi menshi ari nacyo gihe yakoreyeho imibonano mpuzabitsina.
Yagize ati"Mu bwana umuntu aba yarakoze udukosa twinshi.Mu gihe nari ndi mu kigero cy’imyaka 17 nibwo nanjye nagiye nkora udukosa twinshi.Nasomanye n’umusore twiganaga bwa mbere n’ubwo nyuma twaje no gutandukana,hakiyongeraho abasore nagiye mpobagiza(atesha igihe).
Young Grace umunyamakuru yamubajije niba icyo gihe ari nabwo yakoze imibonano mpuzabitsina, maze Grace asubiza atazuyaje ko yabikoze ariko ngo byari ubwana.
Mu mwaka wa 2010 na mbere yaho, ni bwo uyu muhanzikazi yavuze ko urebye aribwo yagiye akoreraho utugeso umukobwa wese utarakura yakora,ariko nanone kuko byarangiye ngo ntacyo yicuza.
Grace,avuga ko uretse icyo gihe cy’amabi yamuranze mu bwana bwe,ateganya ko nibura bishobora kugera 2021 yarakoze ubukwe.Ibi abivuze mu gihe mu mwaka ushize hahwihwiswaga ko yari mu myiteguro y’ubukwe ariko we yarabihakanye avuga ko ahubwo umwaka wa 2018 ushobora gushira arongowe.
Icyo gihe yagize ati"Rwose uyu mwaka(2017) nta bukwe mfitemo sinzi aho ayo makuru yavuye, ndabizi nta mukobwa udakunda ubukwe kuko ni bwiza,ariko nkutangarije ko muri uyu mwaka uwo mushinga ntawo mfite,ahubwo mpugiye muri Studio n’ibihangano bishya ndetse no gutangiza TV gusa iby’ubukwe byo nshobora kubitekerezaho umwaka utaha."
Abayizera Grace ukunze gukoresha izina rya Young Grace,afite indirimbo nyinshi zirimo OG,Atahahe,Whisky ya Papa n’izindi.Aherutse no kumurika album ikubiyemo indirimbo zigera kuri 20.Iyi album yayise 20 à 22.
Fred
Ibitekerezo
Tumushimiye tubikuye ku mutima uburyo yarinze ubusugi bwe Kanda hano umusubize
Quelle sorte de leçon qu'elle nous Lance? Kanda hano umusubize
Ndumvankwifuza Kanda hano umusubize
Ndashaka gusubiza Gasore,sinkuzi ariko ndahamya KO utar'Umuhamya wa Yehova,suzuma commentaire wandika ku nkuru usuzume nicyo bible ibivugaho.umbabariye warekera aho Kanda hano umusubize
@BEBE,@pacci, n´abandi ntashyigikiye uyu mu Jehovah, ariko namwe mwese muvuga ngo uyu mukobwa avugishije ukuri, ngo ntawutarasambanye nkaho gusambana byabaye gushushanya cg kuvuga me´ishuri..sinzi nuwo mbonye avuga ngo si ugusambana ni ukwishimisha ushimisha umubili, ikibabaje nuko ari umukobwa!!!iyo ukwo kwishimisha havuyemwo inda....ubwo uwayimuteye...ahita aba nabambwe, nabambwe kandi umukobwa we yabikoze yishimisha. Mbega ubu umwana wumunyarwandakazi mumuhamagarira kuvuga uko asambasa no kuticuza ngo"bose barabikora", nakumiro!!!Young Grace we si ubwambere..umunenyeshamakuru (ngirango hashize imyaka 2), yamubajije ati ko wiyambarira gihungu kdi wifata gihungu, ati hari namakuru avugako waba ukundana na bakobwa gusa(bivuga ko yaba ari muri babandi ...musigaye muvuga ngo ni iterambere ko umukobwa arongora undi), atazuyaje ati jyewe maze umwaka mfite copin, turyamana dukora byose byabakundana ----barambeshyera!!!iyo nkuru yakwiye hose ngo na maman we yarayumvise ngo yaranamubabariye inyuma yibyo byose....ikibazo nyina wa young G we skors iki? Nonese ugiye ahantu bakagutuka wabyivuga ngo jyewe ndakomeye aho nyuze barantuka none utari indaya(kuko zo zibara uyihaye amafara, waba umusazi, umubobo, umunyacyubahiro...ntitoranya ni amafaranga)ariko umwana ufite ababyeyi ngo ndyamana numuhungu......INDERO YARASHIZE....ISONI NTAZIKIHABA, IKINYABUPFURA CYO NI UMUGANI...... Kanda hano umusubize
Ndashaka gusubiza Gasore,sinkuzi ariko ndahamya KO utar'Umuhamya wa Yehova,suzuma commentaire wandika ku nkuru usuzume nicyo bible ibivugaho.umbabariye warekera aho Kanda hano umusubize
Ndashaka gusubiza Gasore,sinkuzi ariko ndahamya KO utar'Umuhamya wa Yehova,suzuma commentaire wandika ku nkuru usuzume nicyo bible ibivugaho.umbabariye warekera aho Kanda hano umusubize
Ndashaka gusubiza Gasore,sinkuzi ariko ndahamya KO utar'Umuhamya wa Yehova,suzuma commentaire wandika ku nkuru usuzume nicyo bible ibivugaho.umbabariye warekera aho Kanda hano umusubize
ibihe yanyuzemo yabyitwayemo neza kandi ntabwo ari kwishimisha ahubwo nibyabaa???? Kanda hano umusubize
Utarabikora namutere ibuye Kanda hano umusubize
rwose ntawamurenganya umuhanzikazi wacu kuko ntawe ukura atakoze mabi Kanda hano umusubize
utekereza ko kwifata bidashoboka kandi ko hari abari n'abasore bazi guhesha agaciron'icyubahiro imibiri yabo ? Kanda hano umusubize
uyu young grace arimunyungu zumubiri ibiavuga sumwuka umuyobora kuko ntabwo arikwicuza ibyaha ahubwo arimubyiyunviro Kanda hano umusubize
Grace Sinzi niba ari ubuhamya ari kuduha cyangwa niba arukwigamba ibibi yakoze. Kanda hano umusubize
MBEGA UMUKOBWA UVUGISHIJE UKURI!! Kanda hano umusubize
Ntabwo bavuga gusambana bavuga kwishimisha bivuye kumubiri Kanda hano umusubize
Hari amadini abiri yishyira imbere abahamya Abadive ,ubuse uyu gasore araca imanza ate?ese ayobewe ko ingabire za Roho mutagatifu zitandukanye? erega kwirwa bahagaze ku mihanda bigisha ingengabitekerezo zabo babigize iturufu ku buryo bumva ari intungane?Abantu bose se bigishije hakwigishwa nde? Kanda hano umusubize
Nsubize uwiyise Mike. Abadive.nabahamya.harumuntu waba,yavuzeko ahagaraliye,itorero. Mubatanze,ibitekerezo cyangwa,nuko ubusanzwe,ubanga?ujyutanga igitekerezo.cyubaka Kanda hano umusubize
Hari amadini abiri yishyira imbere abahamya Abadive ,ubuse uyu gasore araca imanza ate?ese ayobewe ko ingabire za Roho mutagatifu zitandukanye? erega kwirwa bahagaze ku mihanda bigisha ingengabitekerezo zabo babigize iturufu ku buryo bumva ari intungane?Abantu bose se bigishije hakwigishwa nde? Kanda hano umusubize
Hari amadini abiri yishyira imbere abahamya Abadive ,ubuse uyu gasore araca imanza ate?ese ayobewe ko ingabire za Roho mutagatifu zitandukanye? erega kwirwa bahagaze ku mihanda bigisha ingengabitekerezo zabo babigize iturufu ku buryo bumva ari intungane?Abantu bose se bigishije hakwigishwa nde? Kanda hano umusubize
Nsomye Iyinkuru yuyu mwana wumukobwa ntabwo yanejeje Arikona mushimye koyavuze Ibyokoze nasanze avugisha ukuri kurushya Abakristo benshi uyu azagarukira Imana kandi azakizabenshyi kuko yavuze ati mumyaka 17 yayikozemo amakosamenshyi buri agiriwe ubuntu agahura numuntu wakijijwe yamuga rura kuMana mugira ngao haruwakoze Ibibi kuruta Paul w'Intumwa yarumwanzi wibyiza ariko Imana Yamufashe Imutunguye Agarukira Imana numutima wewose Uriya mwana Imana Imufate Azakorera Imana kuko muriwe ntaburyarya afite .Yesu azamwifatire abe igikoresho cecingenzi.. Kanda hano umusubize
niko bimeze abenshi babikoze bakiri bato ariko buriya yarabiretse Kanda hano umusubize
Ariko nkubwo umuntu wifata agaca imanza yagiye abanza akareba ibye.mbere yo guca imanza ubu we ntacyaha akora twitondere ibyo tuvuga Kanda hano umusubize
Ariko nkubwo umuntu wifata agaca imanza yagiye abanza akareba ibye.mbere yo guca imanza ubu we ntacyaha akora twitondere ibyo tuvuga Kanda hano umusubize
turagushyijyi kiye Kanda hano umusubize
Ndabona yitwa ABAYIZERA Grace.Nukuvuga ko "yizera imana" na Yesu.Birababaje kubona abantu bitwa amazina ariko ntibakurikize icyo avuga.Kwizera imana,bisobanura "gukora icyo imana idusaba".Urugero,muli Yohana 14:12,Yesu yavuze ko "abantu bamwizera bose bazakora umurimo wo kubwiriza nawe yakoraga".Nubwo abantu Billions/Milliards bavuga ko "bizera Yesu",nyamara bakora ibintu byinshi Yesu yatubujije (Kurwana mu ntambara,kwiba,gusambana,kubeshya,...).Abakora umurimo wo kumwigana bakajya mu nzira bakabwiriza,ni mbarwa.Keretse abahamya ba Yehova gusa.Kuba uyu ABAYIZERA Grace asambana nkuko abyivugira,azahinduze izina rye,aho gusebya imana.Wenda akitwa Abasambanyi Grace. Kanda hano umusubize
Ese wowe uri intungane bingana iki kuburyo wahita uca urubanza gutya Kanda hano umusubize
kuba atari intungane ntibivuga gushigikira ikibi no kutakinenga. Umuntu ntiba aticuza ko hari ibibi yakoze, urumva afite icyerekezo cyo kubireka. Ndakubwiza ukuri , icyaha utihannye ntikibabarirwa. Turiro ku bw'impuhwe , ariko tuzakizwa no kwaka imbabazi. Kanda hano umusubize
Sinemeranyanawuciyurubanza ngesinzidiniryawe ariko uriyamwana avuzicyahayakoze wenda yaricujije arikowowe tekereza buriyawanditse ubanjekubitekerezako weyabivuze ababihishanibobenshi icyongenamubwira icyiaza nukwihanirari ryagisore. Kanda hano umusubize
Sinemeranyanawuciyurubanza ngesinzidiniryawe ariko uriyamwana avuzicyahayakoze wenda yaricujije arikowowe tekereza buriyawanditse ubanjekubitekerezako weyabivuze ababihishanibobenshi icyongenamubwira icyiaza nukwihanirari ryagisore. Kanda hano umusubize
kobavugango Izinaniryomuntu Ntabwoyanditse Avugako Arinamakosayakoraga Ahubwoyanditse Arimokwerekanakoyakoragabyiza Mwihanganembabaze Yararimogukangankurira Abtarabikorangobabikore Bibayengobwamwanzubiza OK. Kanda hano umusubize
Nshuti, mbere yo kwandika nibyiza kumenya ngo ese ibyo nanditse byo nibizima ,,,, Kiko nkurikije ukuntu wanditse Imana ,ukyandika gutya ahubwo ndabona washatse kuvugagako grace akorana n'ibigirwa Mana kuko Imana nya Mana yandikwa itangijwe Ni inyuguti nkuru!!! Atari ibyo ubwo uba uvuze ibigirwamana!!!!!! Mbivuze nkurikije ibyo nize ,imbabarire. Kanda hano umusubize
Utabikora amutereibue? Habuzenumwe.gusanibenawe aransbyemera (kwiyoberanya ntibidukwiye) kuko sibyobitanga ijurukuba yiyemerera ibyo yakoraga mibwanabwe bigaragaza ko harahoyavuye nahoageze ntimumwihe rero ahubwo Buriwese yisuzume. Jye namukunze cyane Kanda hano umusubize
Utabikoze Namutere Ibuye Kanda hano umusubize
Ngo abahamya ba yehova ? Sibo batumaze batwiba Kanda hano umusubize
ngo Abasambanyi!!!uyu muyehova ko yakabije ra!!!!!twese turi abanyabyaha,yiswe Abasambanyi nawe wakwitwa iryo bijya gusa keretse niba uri malayika.Ceceka ababi bavamo abeza kandi kubwiririza ku muhanda ntibizaguhesha ijuru,urishuka Kanda hano umusubize
Utarabiko namutere ibuye Kanda hano umusubize
Tes Chansons Sont Educatives,ce Que Tu Peux Encore Faire C'est Aller Faire La Music Hors Du Rwanda Et Fait Une Colective Avec Les Musiciens Etrangers.Courage Jtm Kanda hano umusubize
Njyewe ntekereza ko ari wowe ufite ibibazo kurusha ibya Grace kuko nanjye nubwo ntaragera mu Ijuru ngo mbe nesheje burundu,ariko narakijijwe, iyo nganira n'abantu mbabwira aho Yesu yankuye, mvuga ko nari umusambanyi n'ibindi byaha nigaraguyemo mbere yo gutabarwa na Yesu nkihana, ngakizwa, ngatangira urugendo rujya mu ijuru!None wowe uraho uramamaza amafuti yanyu yo kuyobya abantu ngo muri abahamya bagoreka Bible mugirango uwo mukorera ntazwi!Iyo umuntu abasha kwivuga uko ari biba ari intangiriro yo gukira, so leave alone uriya mwana w'umukobwa kuko Yesu mwebwe mutemera mutanizera yaramupfiriye kandi abasha kumwuhagira akazamwishyira mu ijuru. Wowe ukazasigara muri ya mazu meza ngo ba Nyakwigendera Makuza na Rubangura babubakiye!Don't confuse people of God,abazi Bible tuzi neza uwo mukorera n'abo muri bo. Musome Bibiliya 1Yohani 2:18,22, 1Yohani 4:3, 2Yohani 1:7. Mujye mureka kubeshya n'abakozi ba satani bashyize imbere inda zabo gusa. Kanda hano umusubize
eeeh KO numva bibaye birebire? nawe ntuzi imyizerere y'abahamya ba Yehova kuko yesu turamwizera kandi ntawundu dukorera atari Yehova Imana. soma yesaya 43:10 Kanda hano umusubize
Gasore muvandimwe amagambo uvuze uradusesereje pe!ngo Abasambana Grace?????mbega umugabo cyokora Nyagasani akubabarire twizere ko wacitswe. Kanda hano umusubize
Gasore, hano si aho gucira imanza abantu SVP! wagenzura neza uburyo ubwirizamo hano ingaruka/umusaruro butanga ukareba niba ntawe ubera igisitaza, kdi sinahamya neza niba abo wiyita ubabamo nkurikije context ya message utanga. Kanda hano umusubize
GASORE NAWE URAKABIJE GUTUKANA NGO ABASAMBANYI GRACE NIWIHANE IMANA IKUBABARIRE Kanda hano umusubize
Yang grace ndamukunda peer kandi nkunda nindirimbo ze ninziza kandi Afite ijwi nkunda Kanda hano umusubize
Yang grace ndamukunda peer kandi nkunda nindirimbo ze ninziza kandi Afite ijwi nkunda Kanda hano umusubize
Yang grace ndamukunda peer kandi nkunda nindirimbo ze ninziza kandi Afite ijwi nkunda Kanda hano umusubize


text:
Impuguke ziturutse mu muryango mpuzamahanga ushinzwe ubuhinzi ku Isi (FAO) zerekanye uburyo mu mwaka wa 2025 nta nzara izaba ikivugwa ku mugabane wa Afurika ndetse no ku isi muri rusange.
Minisitiri w’ubuhinzi n’ubworozi Dr Gerardine Mukeshimana avuga ko Leta y’u Rwanda yafashe umwanzuro wo gushyiraho gahunda zitari zisanzwe ziri muri politiki ijyanye y’ubuhinzi kugira ngo iyi ntego yo guhashya inzara bazabe bayigezeho muri 2025.
Yagize ati “Hari gahunda turi kongera muzo twari dusanzwe dufite, izi zirimo guhangana n’imihindagurikire y’ikirere, imirire myiza, guhanga imirimo mu badamu ndetse bagafata ubuhinzi nk’ubundi bucuruzi bwose.”
Yagarutse kuri gahunda za Leta zo gushishikariza abahinzi guhinduranya ibihingwa, gahunda yo kororera mu biraro, gutunganya ibishanga ndetse no gukora amaterasi bizatuma izi ntego bihaye zigerwaho.
Abakuru b’ibihugu by’Afurikabaheruka gushyira umukono ku masezerano agaragaza uburyo ubuhinzi buzamura urwego buriho hagamijwe kongera umusaruro ubuturukaho.
Aya masezerano yiswe ay’i Malabo yashizweho umukono muri Guinea Equatorial mu mwaka wa 2015 akaba avuga ko mu mwaka wa 2025 inzara izaba yaracitse burundu muri Afurika.
Umuyobozi ukuriye gahunda z’igenamigambi muri FAO, Claton Campanhola, avuga ko hari icyizere ko mu mwaka wa 2025 inzara izaba itakivugwa ku Isi kabone nubwo hakiri imbogamizi mu guhangana na yo.
Ibi yabitangarije mu nama y’iminsi ibiri ihuje abayobozi ba FAO n’abayobozi b’urwego rw’ubuhinzi baturutse mu bihugu bitandukanye byo muri Afurika yabereye mu Rwanda, kuri uyu wa mbere.
Izi mpuguke zagaragaje ko ubuhinzi ari imwe mu nkingi izafasha kugera ku ntego z’amajyambere arambye zigamije kurwanya ubukene, kurwanya ubusumbane n’akarengane no guhangana n’ingaruka zituruka ku mihindagurikire y’ikirere.
Zimwe mu ngamba zafashwe n’ibihugu bya Afurika mu guhanga n’ikibazo cy’inzara cyugarije abarati bake harimo ku kurwanya isuri ku buryo buhoraho batera amashyamba, guhangana n’ikibazo cy’imyuzure no kugira umurongo ufatika wo guhangana n’ikibazo cy’ihindagurika ry’ikirere ridindiza ubuhinzi n’ubworozi.
Imibare iheruka gushyirwa ahagaraga n’umuryango mpuzamahanga ushinzwe ubuhinzi ku Isi yerekana ko abantu basaga miliyoni 795, ni ukuvuga umuntu umwe ku bantu icyenda, bugarijwe n’ikibazo cy’inzara.
Iyi mibare yerekana ko Afurika yo munsi y’Ubutayu bwa Sahara ari yo yugarijwe ku buryo bukomeye n’ikibazo cy’inzara kuko umuturage umwe kuri bane atabona ibimutunga bihagije.
FAO kandi ivuga ko mu mwaka wa 2014 muri Afurika yo munsi y’Ubutayu bwa Sahara honyine habarirwaga abasaga miliyoni 233 bari bafite ikibazo cy’inzara.


text:
Abarokotse Jenoside bo mu Murenge wa Ntarama mu Karere ka Bugesera baravuga ko urufunzo rw’igishanga cy’Akanyaru rwiswe “CND” n’abakiriho ari rwo bakesha ubuzima.
Ibi babitangaje kuri uyu wa gatanu ubwo abarokotse bo muri uyu Murenge bakoraga urugendo rwo kwibuka abiciwe muri uru rufunzo bemeza ko rwarushije ubupfura benshi mu bo bari barabanye basangira byose.
Bankundiye Chantal, umwe mu barokokeye muri uru rufunzo avuga ko muri Mata 1994, nyuma yo guhungira muri Kiliziya ya Ntarama ariko Interahamwe zikaza kuhicira abatari bake zifashishije za gerenade, ababashije kuva mu mirambo bahise bagana muri uru rufunzo rukikije umugezi w’Akanyaru.
Akomeza avuga ko bihishe muri uru rufunzo n’ubwo hari mu gihe cy’imvura idasanzwe uru rufunzo rutigeze rwuzura ngo abantu bananirwe kurwinjiramo ariko ngo Interahamwe zari zaratinye kurwinjiramo n’ubwo byaje kugera aho zigatinyuka.
Chantal yagize ati“Ndashimira uru rufunzo kuko rwarushije abantu benshi ubutwari , kiliziya yari yuzuye kuko wasangaga umuntu ufite abana ahitamo kujya mu Kiliziya aho gukomeza kwiruka, tariki hagati ya 14 na 15 haje ibitero ariko harimo abagabo bakazamuka bakajya gukumira ngo baturinde, nyuma haje kuza imodoka irimo abapolisi bararasa, bazana amabombe na za gerenade abantu baranyanyagira ababashije gusohoka binjira mu rufunzo Interahamwe zari zarahaye izina rya CND.”
Uyu avuga ko nyuma y’ubu bwicanyi bwo mu kiliziya abantu bari bahiciwe bagiye kubajugunya mu cyobo cyari ku mashuri y’ahitwa ku Butera ariko ngo abenshi muri bo bari bagihumeka kuko ngo uwahanyuraga nko mu gihe cy’iminsi itatu babonaga amashara bari barabatwikirije akinyeganyega.
Nyuma yo kuva aha Bankundiye avuga ko yahise aza mu rufunzo n’abo bari kumwe.
Bankundiye yakomeje agira ati“Abicanyi bamaze kuyogoza ku Kiriziya baje no kwica ku Butera, tubonye ko tudashoboye guhangana nabo twaje hano twumva ko nta cyo tukibaye, twumvaga abantu dusigiye imihanda n’ibintu byose tukaza mu mazi batazadukurikira mo ngo baje kutwica wenda tuzicwa n’inzara cyangwa imvura n’ubwo yo umuntu yumvaga ari nk’utuzi tw’akazuyazi iyo umuntu atugusutseho ufite imbeho.”
Uyu avuga ko uru rufunzo rwari inzitane ariko bakarwinjiramo ndetse bakajya bongera bagasiba aho banyuze.
Akomeza avuga ko Interahamwe zazaga zikagarukira ku musozi uri hejuru y’uru rufunzo ariko hakaba hari abantu bacungira hafi bakamenyesha abandi ko zaje kugira ngo n’uwari kujya gushaka icyo arya atazigwamo.
Abivuga muri aya magambo “twamaraga kwinjira mu rufunzo hakaba hari umuntu ugenda asibanganya ibimenyetso by’aho twanyuze, n’iyo twabaga twaje kota akazuba tukumva ngo baraje twese tukanyanyagira dusubira mu rufunzo, ntibadukurikire ngo binjire baratinye hashira iminsi mikeya tuti turakize.”
Gusa ariko ibi ngo ntibyateye kabiri kuko izi nterahamwe zaje gutinyuka zikinjira zigatemagura abari mu rufunzo ati “barazaga twaba twatetse bakarya ibiryo barangiza amasafuriya bakayatemagura, baje kwinjira mu rufunzo ariko umunsi umwe ari wo nita karundura, ku itariki 30 haje igitero kirajagajaga abantu barahashirira.”
Urugendo rurenga isaha rwakozwe n’abarokotse i Ntarama no mu nkengero zayo rwerekeza ku rufunzo rwa CND bavuga ko rugaragaza inzira y’umusaraba banyuzemo ubwo bahigwaga bukware ariko kandi rukanabafasha kwibuka abaguye muri uru rufunzo kuko ngo bishoboka ko hari abakirimo batabashije kuboneka.
Aba bavuga ko iyo ubutabazi babonye butindaho nk’icyumweru n’abari babashije guhonoka imihoro y’interahamwe n’amasasu bari kwicwa n’inzara kuko n’imisozi bajyaga gushakaho ibyo kurya babonye agahenge zari zayihinduye ubutayu.
Umuyobozi w’Akarere ka Bugesera Nsanzumuhire Emmanuel asaba ababashije kurokoka ubwicanyi bwari bwarayogoje u Bugesera kuva kera gukomeza guharanira kubaho kigabo kuko ari cyo kizashimisha ababasize kuko bizera ko aho bari babareba.
Uretse kuba abatutsi b’i Ntarama n’ahandi bituranye bariciwe mu kiliziya abandi bakagwa mu rufunzo ngo hari n’abagiye biroha mu migezi aho gutemagurwa ndetse benshi muri bo ngo babanzaga kuyihongera kugira ngo itabaruka.


text:
Abanyeshuri barangije ku ishuri rya muzika ryo ku Nyundo,bamaze kugaragaza ko batangiye kwikubira isoko rya muzika mu Rwanda bitewe n’ubuhanga bafite bakuye kuri iri shuri.
Abanyeshuri barangije ku ishuri rya muzika ryo ku Nyundo,bamaze kugaragaza ko batangiye kwikubira isoko rya muzika mu Rwanda bitewe n’ubuhanga bafite bakuye kuri iri shuri.
Ibi bishingira ku bacuranzi bazwi ku izina rya Mico Band bari basanzwe bacuranga mu bitaramo no mu birori bikomeye, aho aba bana batangiye kwigarurira ibice byose aba bagenzi babo bari baramaze kwigarurira.
Bimwe muri ibi bitaramo bikomeye aba bana bo ku Nyundo bamaze kwambura iyi band twavuga nk’igitaramo cya East African Promoters (EAP) gitegurwa mu ntangiro za buri mwaka n’ibindi bitandukanye.
Iyi band ikaba ariyo yari isanzwe ifata iya mbere none kuri ubu ikaba yakubiswe inshuro n’uru rubyiruko rumaze igihe gito rusoje amasomo yabo mu by’umuziki ku ishuri ryo ku Nyundo ribarizwa mu ntara y’Uburengerazuba.
Iri tsinda ry’abo bana kandi ryacuranze mu gitaramo cya Sauti Sol, abaririmbyi bo muri Kenya, cyabaye mu mpera za 2016,ari naho hafatwa nk’ahagaragaje ubuhanga bwabo hiyongereyeho n’ubumenyi bagaragaje mu gitaramo The Ben aherutse kugirira i Kigali,Hamwe n’ibyo rero byatumye Mico Band ikomeza guterwa umugongo n’aho yaboneraga amaramuko.
Ni nabo kandi bacuranze mu bitaramo bya Tera Sitori, byabaye muri Gashyantare 2017, biteguwe n’imwe mu masosiyete y’itumanaho .Abaririmbyi bo mu Rwanda baririmbye muri ibyo bitaramo ni, The Ben, King James na Rider Man.
Kuri ubu, itsinda ry’abo bana barangije kwiga umuziki ku Nyundo nibo bazacurangira abahanzi 10 bari mu irushanwa rya Primus Guma Guma Super Star rigiye kuba ku nshuro ya karindwi 7 (PGGSS7).
Ibitaramo by’iryo rushanwa bizatangirira i Huye tariki ya 20 Gicurasi 2017, bisorezwe i Kigali ku itariki ya 24 Kamena 2017.
Muri ibyo bitaramo byose iri tsinda ry’abana bize ku ishuri ry’umuziki ku Nyundo akaba aribo bazacuranga kugeza bisojwe.
Ndacyayisenga Fred
Ibitekerezo
kwiga kunyundo bisabiki? ?? Kanda hano umusubize
barabizi kbs Kanda hano umusubize
Koko umuntu wumukobwa witwa Ngo azagaragara imbere yimbaga nyarwanda yambare kuriya ntimumukingurire mwishuri dutezeho byinshi ryo Ku nyundo ahubwo nasarire hiyo atanduzabasanze Kanda hano umusubize
aba bahanzi rwose barasobanutse tubatezeho byinshi muri Musics Kanda hano umusubize


text:
Muri iki gihe iyo mvura iguye umuvu wose uturuka muri uwo muhanda umanukira muri iryo rimbi ukangiza imva ziriherereyemo.
Bamwe mu baganiriye na IGIHE, bagaragaje ko batewe impungenge n’iki kibazo kuko ngo isuri yangiza imva kimwe mu byaha urwaho imbwa zikaba zatwara imwe mu mibiri ihashyinguye.
Bizimungu Antoine yagize ati “ Iyo imvura iri kugwa amazi yose amanukira mu irimbi ku buryo hari n’imva ubona ko zamaze kwangirika mu buryo bugaragara.”
Yemeza ko kuba barubatse umuhanda ruhurura z’amazi awuturukamo bakazerekeza mu irimbi ari ikibazo gikomeye ndetse ubuyobozi bukwiye guhita bukemura kugira ngo ntibitere impungenge abaje kuhashyingura ababo.
Muhire Thomas we akeka ko n’abacukura imva zo muri iryo rimbi bashobora kuba batabikora neza nk’uko bikwiye.
Yagize ati “ Njye nkeka ko n’aba bantu bacukura imva bashobora kuba babigiramo uruhare; nonese urabona nk’iyi mva hatabura gato ngo ubone umubiri w’uyirimo?”
Jean Pierre Nshimiyimana ukora muri koperative icukura imva mu irimbi rya Rugarama we yagize ati “ Twe ducukura uko biba bwikwiye ahubwo ikibazo ni uko abubatse umuhanda ruhurura z’amazi awuvamo bazerekeje hepfo mu irimbi.”
Icyo Ubuyobozi bubivugaho
Umunyamabanga w’agateganyo w’Umurenge wa Nyamirambo Berthilde Mukambayire yavuze ko iki kibazo batari bakizi ariko nyuma yo kukimenya bagiye guhita bagikurikirana bakagikemura.
Yemeza ko hashobora kuba harabayeho ikibazo cya tekinike ubwo uyu muhanda wubakwaga.
Meya w’Akarere ka Nyarugenge, Kayisime Nzaramba, avuga ko ayo mazi yo muri uwo muhanda agomba gushakirwa indi nzira.
Yagize ati “ Kugeza ubu nta mva zari zangirika ariko natwe twarabibonye ko mu kubaka umuhanda amazi tugomba kuyaha inzira, gusa icyo nshakaga kuvuga ni uko dufite na gahunda yo kugira ngo turitunganye ndetse murabona ko hari n’igice twongereyeho kugira ngo ryiyongere.”
Yongeyeho ko bari kumvikana na rwiyemezamirimo kugira ngo iryo rimbi baricemo ibyiciro bitandukanye bitewe n’ubushobozi bw’abantu nk’uko bimeze mu irimbi ry’i Rusororo mu rwego rwo gukemura ibibazo bihagaragara.


text:
Rurangwa Gaston bakunze kwita Mr Skizzy, umwe mu batangije itsinda rya KBG (Kigali Boys) avuga ko hari ibintu atazigera yibagirwa kuva yatangira muzika mu mwaka wa 1997.
Skizzy avuga ko yaciye muri byinshi kuva yatangira muzika, ariko hari ibintu atazibagirwa.
1. Urupfu rwa nyakwigendera Hirwa Henry
Mr. Skizzy avuga ko ikintu cya mbere atazibagirwa ari urupfu rwa nyakwigendera Hirwa Henry kuko biri mu bintu byamuciye intege ku buryo na n’ubu akibitekerezaho.
2. Urupfu rwa nyakwigendera Ruhumuriza Davidson (Dr.Love Tindo)
Ikindi atazibagirwa mu buzima yanyuzemo ni urupfu rw’uwo batangiranye muzika bakiba muri Kenya.
Uyu musore yamenyanye na Mr Skizzy mu 1997 kugeza 1999 ari nabwo bahabwaga izina rya KGB.
Avuga ko yababajwe n’uko batakomezanyije inzozi bari bafite kubera ko umubyeyi we atashakaga ko aririmba ati “Uyu Tindo yitabye Imana muri uyu mwaka ari mu Bubiligi kugeza n’ubu kubyakira biramvuna gusa ngomba gukomeza ubuzima nta kundi.”
3. Ubushyamirane (beef) KBG yagiranye n’abanyamakuru
Mr. Skizzy avuga ko mu bintu atazibagirwa ari ubushyamirane (beef) itsinda rya KGB ryagiranye na bamwe mu banyamakuru bigatuma bagaragara nabi imbere y’abafana babo ati “Bavugaga ko tutagishoboye kuririmba kandi ari inyungu za bamwe.”
4. Amakimbirane hagati ye n’inshuti ze bakoranaga
Yagize ati “Dj Scream na Lil Pac twakoranaga kuri flash fm ni zo nshuti nagiraga ku kazi , ariko bakarakara vuba n’abafataga nka barumuna banjye.Umunsi umwe twararakaranyijwe barangije bakajya bafata indirimbo za KGB bakazikina bagera aho ndirimba bakavanamo ijwi ryanjye.”
Mr. Skizzy ubu ari mu itsinda ryitwa The Banqs, riheruka gushyira hanze amashusho y’indirimbo yitwa “Mbwira numve” bakoranye na Kamichi.


text:
ISOMO RYA MBERE
Igitabo cy'Umuhanuzi Mika (Mik 5, 1-4a)
Uhoraho avuze atya: 1Naho wowe Betelehemu Efurata, uri mutoya cyane mu miryango ya Yuda, ariko iwawe nzahavana ugomba gutegeka Israheli; inkomoko ye ni
iyo hambere mu bihe bya kera cyane. 2Ni cyo gituma Uhoraho azabatererana
kugeza igihe ugomba kubyara azabyarira, maze udusigisigi tw'abavandimwe be dusange Abayisraheli. 3We rero azemarara aragire ubushyo bwe, abikesheje ububasha bw'Uhoraho n'ubuhangange bw'izina ry'Imana ye. Icyo gihe bazashinga
imizi kuko azakomera, akanategeka kugera ku mpera z'isi. 4Ni we ubwe uzazana amahoro!
ZABURI (Zab 80 (79), 2ab.d.3b, 15-16a, 18-19)
Inyik/ Mana tuzahure, ubengeranishe uruhanga rwawe maze dukire!
Mushumba wa Israheli, tega amatwi,
wowe uyobora Yozefu nk'ubushyo, garagaza uwo uri we!
Garagaza ububasha bwawe maze udutabare !
Uhoraho Mugaba w'ingabo, dukundire ugaruke,
urebere mu ijuru witegereze,
maze utabare uwo muzabibu,
urengere igishyitsi witereye.
Ikiganza cyawe kizahore kiramburiye
kuri ya Ntore ishyigikiwe n'ukuboko kwawe,
uwo mwana w'umuntu ugukesha imbaraga.
Bityo ntituzongera kuguhungaho,
uzatubeshaho twiyambaze izina ryawe!
ISOMO RYA KABIRI
Ibaruwa yandikiwe Abahebureyi (Heb 10, 5-10)
Bavandimwe, 5nk'uko tubisoma muri zaburi, igihe Kristu aje ku isi yaravuze ati «Ntiwanyuzwe n'ibitambo n'amaturo, ahubwo
wampangiye umubiri. 6Ntiwashimishijwe n'ibitambo bitwikwa bihongerera ibyaha ; 7nuko ndavuga ndi 'Dore ndaje
kuko ari jye uvugwa mu muzingo w'igitabo, ngo nkore ugushaka kwawe Dawe.'»
8Umva ko abanje kuvuga ati «Ntiwanyuzwe cyangwa ngo ushimishwe n'amaturo n'ibitambo bitwikwa,
bihongerera ibyaha», nyamara biturwa uko biteganywa n'Amategeko! 9Hanyuma akongeraho ati «Dore ndaje ngo nkore ugushaka kwawe.» Ni uko yakuyeho uburyo bwa mbere bwo gutura, ashinga ubwa kabiri. 10Ni ku bw'uko gushaka kandi twatagatifujwe n'ituro ry'umubiri wa Kristu ryabaye rimwe rizima.
IBANGONDIRIMBO RIBANZIRIZA IVANJILI (Sof 3, 14.17)
Alleluya Alleluya.
Rangurura ijwi wishimye, Bikira Mariya:
Uwo isi idashobora kumenya ari muri wowe
!
Alleluya.
IVANJILI
+ Luka (Lk 1, 39-45)
39Muri iyo minsi, Mariya yarahagurutse agenda yihuta, ajya mu misozi miremire mu mugi wa Yuda,
40agera kwa Zakariya aramutsa Elizabeti. 41Nuko Elizabeti yumvise indamutso ya Mariya, umwana atwite yisimbiza mu nda, maze Elizabeti
yuzura Roho Mutagatifu. 42Arangurura ijwi ati «Wahebuje abagore bose umugisha, n'Umwana utwite arasingizwa.
43Mbikesha iki kugira ngo nyina w'Umutegetsi wanjye angenderere? 44Dore mbaye ncyumva indamutso yawe, umwana yisimbizanya ibyishimo mu nda yanjye. 45Urahirwa, wowe wemeye ko ibyo watumweho na Nyagasani bizaba.»


text:
Ibitabo bike by’Ikinyarwanda ni inzitizi mu kumenya gusoma
Minisiteri y’Umuco na Siporo yemeza ko iyo ibitabo bidahagije no kumenya gusoma byagorana ari yo mpamvu yashyize ingufu mu kubyongera.
Byatangajwe na Beatha Nyirabahizi, umuyobozi w’ikigo cy’igihugu gishinzwe amasomero n’ubushyinguranyandiko cyo muri MINISPOC, ubwo bari mu gikorwa cyo kurushanwa gusoma Ikinyarwanda ku bana bo mu mashuri abanza, kuri uyu wa 13 Nzeri 2017.
Ni igikorwa MINISPOC yateguye ku bufatanye na Save The Children, kikaba ari kimwe mu bikorwa bijyanye n’icyumweru cyahariwe gusoma no kwandika, cyatangiye ku wa 8 kikazasozwa ku wa 15 Nzeri 2017.
Nyirabahizi yavuze ko hari byinshi birimo gukorwa kugira ngo inzitizi ijyanye n’ubuke bw’ibitabo iveho.
Yagize ati “Umuco wo gusoma no kwandika ntabwo watera imbere ibyo gusoma bidahagije. MINISPOC irimo guteza imbere abanditsi b’ibitabo kugira ngo bazamuke bityo ibitabo bibe byinshi, ushatse gusoma wese abone igitabo, mbese buri muntu abigire ibye aho ari hose”.
Akomeza avuga ko aya marushanwa arimo n’ibihembo ku buryo bizatuma abandi bana bagira umuhate wo kumenya gusoma.
Cyubahiro Zodiac waturutse mu ishuri ribanza rya Kacyiru I, wanatsinze amarushanwa yo gusoma, avuga uko yakiriye ibihembo.
Ati “Nakiriye neza igihembo mpawe, kiranshimishije. Ngiye kwifashisha ibi bitabo bampaye, njye njya mu isomero kenshi bityo nzamure ubumenyi, nzakomeze kuba uwa mbere”.
Mugenzi we Ineza Teta Checkina, wo ku ishuri ribanza ry’Imena watsinze amarushanwa mu mivugo, ngo bimuhaye imbaraga zo gukomeza kwiyungura ubwenge.
Ati “Ndishimye cyane kuko bampaye ibitabo mbikeneye, bizangirira akamaro kanini. Aya marushanwa atumye niyemeza gukomeza kwitoza kwandika imivugo ndetse nkomeze no gusoma ibitabo byinshi bityo niyungure ubumenyi”.
Dufatanye Jonas, umwarimu wo ku ishuri rya Kacyiru I, avuga ko ayo marushanwa afite akamaro kanini.
Ati “Atuma tubona uko abana bahagaze muri rusange mu gusoma Ikinyarwanda. Bigaragara ko hakiri ikibazo kuko abana basoma cyane ibitabo byo mu zindi ndimi, gusa haracyari n’ikibazo cy’ibitabo bike by’Ikinyarwanda”.
Ayo marushanwa yitabiriwe n’amashuri 25 mu gihugu cyose, yibanze ku gusoma, kubara inkuru, kuvuga inyuguti zigize ijambo n’imivugo.
Abatsinze bahembwe ibitabo byo gusoma, inkoranyamagambo, amakayi, imipira yo kwambara n’ibikapu.
Ibitekerezo ( 1 )
nubundi uwakemura ikibazo cy’ibitabo bike by’ikinyarwanda
yaba akemuye n’ikibazo cyo gusoma mu bana.


text:
1. Kuri iki cyumweru cya V cya Pasika, incamake y’ubutumwa bw’amasomo tuzirikanaho turayisanga mu Isomo rya kabiri aho Yohani agira ati: “Twana twanjye, ntitugakundane mu magambo no ku rurimi, ahubwo mu bikorwa no mu kuri. Ni ibyo tuzamenyeraho ko turi ab’ukuri, maze tuzabonereho guhesha ituze umutima wacu imbere y’Imana; kuko n’aho umutima wacu waducira urubanza, tuzi ko Imana isumba kure umutima wacu, kandi ko ibona byose.” Ni amagambo akomeye kandi ahumuriza, atugaragariza ko turi mu biganza by’Imana, tukaba turi abayo twabaho twapfa. Twana twanjye: Ni ijambo ryuje urukundo n’impuhwe, n’ijambo rimara intimba n’ubwoba, ni ijambo ritugarurira icyizere iyo twumvise tugeze kure, twihebye. Ni Ijambo rihora riva mu munwa w’Imana idusaba kutagira ubwoba kuko turi kumwe nayo kandi ikaba itugenda imbere igihe cyose byatuyobeye. Yohani arabwira abari bamuteze amatwi aya magambo agira ngo abarinde kubona Imana nk’umucamanza udufatira ku ijambo cyangwa se nk’umucamanza utagira impuhwe. Imana ni Inyampuhwe n’Inyamababazi, yifuza ko twabimenya, bikajya mu mitima yacu kandi bikaduha gutuza no guturana mu mahoro na bagenzi bacu. Nibyo Yohani avuga agira ati: “nkoramutima zanjye, niba umutima wacu udafite icyo udushinja, dufite amizero yuzuye ku Mana, maze icyo dusabye cyose tukagihabwa, kuko dukurikiza amategeko yayo kandi tugakora ikiyinyura. Dore rero itegeko ry’Imana: ni uko twakwemera izira ry’Umwana wayo Yezu Kristu, kandi tugakundana nk’uko yabidutegetse.”
Ngayo amizero, ngiyo Inkuru nziza Yezu yatuzaniye: Mwigira ubwoba, ndi kumwe namwe iminsi yose kandi nta kizabankura mu biganza.
2. Yohani aratwibutsa ko turi mu Mana, tukaba tuyirimo kubushake bwayo kuko ariyo yahisemo mbere yacu kuza kuba muri twe ibana natwe. Nibyo Yezu atubwira mu Ivanjili agira ati “Nimube rero muri jyewe, nanjye mbe muri mwe. Uko ishami ridashobora kwera imbuto ku bwaryo ritari ku muzabibu, namwe ni ko mutakwera mutandimo. Jye ndi umuzabibu, mwe mukaba amashami. Uba rero muri jye, nanjye nkaba muri we, yera imbuto nyinshi.”
Yezu ati ninjye muzabibu w’ukuri: Arashaka kugaragaza ko hari n’indi mizabibu, ifite amababi n’amashami atoshye ariko ikaba ishobora kwera imbuto zisharira nk’uko Israheli yigeze kubako nk’uko tubibwirwa n’umuhanuzi Izayi ndetse bikagarukwaho n’umuhanuzi Yeremiya aho agira ati “Njye nari naraguteye nk’umuzabibu wera kandi wizihiye amaso. Waje kuba ute umuzabibu usharira, w’ikiburaburyo kandi utumva?”( 2,21).Yezu arifuza kuturinda kuba nk’uyu muzabibu, atubwira ko twe turi amashami amufasheho kugira ngo tubashe kwera imbuto, kugira ngo tubashe kuba abantu beza, baharanira icyiza kandi bakundana, kuko tutari kumwe na We ntacyo twashobora. Ati “Nimumbamo n’amagambo yanjye akababamo, muzasabe icyo muzashaka cyose muzagihabwa.” Aya magambo ya Yezu nta kindi yari akwiye kutuzanira uretse kumushimira ko yatugize utwana twe akunda kandi abungabunga amanywa n’ijoro.
3. Yezu arifuza ko twamubamo akatubamo, ntiyifuza ko twabaho twarumye nk’amashami yatemwe, arifuza ko amatembabuzi y’urukundo, y’ineza, y’impuhwe yatugeramo twe amashami maze akatugarurira ubuzima, tukabaho kandi tukabanira bose kukotwese duteye ku giti kimwe, Yezu Kristu.
Ignace w’i Antiyokiya ni we wandikiye abakristu b’i Tralli muri Aziya mu kinyejana cya II ati: “uririnde amashami matindi yera imbuto y’urupfu. Ayo mashami ntabwo ari ayo mu murima w’Imana. Iyo aza kuba amashami yatewe n’Imana yajyaga kuba nk’amashami y’umusaraba maze imbuto zayo ntizihungabanywe n’ibihita.”Imana nihabwe ikuzo.
P. Jean Damascène MUGIRANEZA